Юртимизда ижтимоий ҳимояга муҳтож, имконияти чекланган, шунингдек, ота-она қармоғидан маҳрум бўлган болалар жамият ва давлатнинг доимий ғамхўрлиги ва еътиборидадир. Дарҳақиқат, бундай езгу ишларнинг бир намунаси сифатида ҳар йили аньанавий равишда Президент арчаси байрам тадбирларида болажонларга Ўзбекистон Республикаси Президенти номидан Президент совғаси тантанали равишда топширилади.\nХалқ таьлими вазирлиги томонидан жорий йилда 11 минг дона Президент совғалари тайёрланиб, мазкур соғалар Меҳрибонлик уйлари ва Болалар шаҳарчалари тарбияланувчилари, “SOS” – болалар маҳалласи, Гўдаклар уйи, оилавий болалар уйи, Мурувват уйлари болаларига, ота-она қарамоғидан маҳрум бўлган ҳуқуқ-тартибот органлари ходимларининг фарзандларига берилади.\nСовғалар 12 номдаги ўқув қуроллари ва 14 хил ширинликлардан иборат бўлиб, болажонларга ҳақиқий байрам қувончини улашади.Президент совғалари шу йилнинг 24-25-декабр кунлари республиканинг 9 та вилоятига “Ўзбекистон ҳаво ёллари” Миллий авиакомпанияси орқали жўнатилди. Жиззах, Сирдарё ва Тошкент вилоятларига 26-декабр куни автотранспортда юборилди.Совғалар шу йилнинг 29-декабр куни Қорақалпоғистон Республикаси, Тошкент шаҳри ва барча вилоятларида ўтказиладиган “Президент арчаси” байрам тадбирларида тантанали равишда топширилади.\n09:56 Тошкентда “Президент арчаси” тантаналари бошланди


Ғалабани Берлинда кутиб олганман… — KMODS\nPosted on 15.04.2020 Author admin\tКомментарии к записи Ғалабани Берлинда кутиб олганман… отключены\nАндижон вилоятида айни кунда 38 нафар Иккинчи жаҳон уруши қатнашчиси эл-юрт ардоғида ҳаёт кечирмоқда. Улардан бири Андижон шаҳридаги “Соғлом авлод” маҳалласида яшовчи Саидаҳмад ота Исаевдир.\nКўксини турли ордену медаллар безаб турган Саидаҳмад ота суронли уруш йиллари ҳақидаги хотираларидан сўзлаб берди. Шахсий архивидаги уруш даврига оид турли ҳужжатлар, фотосуратларни кўрсатди.\nУруш бошланган йили Андижон вилоятининг собиқ Ворошилов (ҳозирги Қўрғонтепа) туманидан кўнгиллилар сафида фронтга жўнаган Саидаҳмад Исаев то уруш тугагунга қадар душманга қарши мардонавор жанг қилган.\nАйниқса, Москва мудофааси учун бўлган жанглар унинг хотирасида алоҳида саҳифа бўлиб муҳрланган.\n– Ўшанда ўзбек жангчиларидан ташкил топган танкларга қарши курашиш қисмида сиёсий раҳбар (политрук) эдим, – дея хотирлайди Саидаҳмад ота. – 1941 йилнинг қаҳратонида гитлерчиларнинг қақшатгич зарбаларини қабул қилганмиз, жуда кўп сафдошларимиз ҳалоқ бўлди. Ортга чекинмаслик ҳақида буйруқ берилган эди. Ўшанда душманнинг бир нечта ҳамласини қайтариб, қарши ҳужумга ўтгандик. Москва остонасидан душман ортга қайтарилди.\nШундан сўнг отахон Киев, Одесса, Днепропетровск, Кишинёв сингари шаҳарлар, шунингдек, қатор Европа мамлакатларини душмандан озод этишда олдинги сафларда бўлди. Қанча-қанча оловли йўлларни босиб ўтди, етти марта яраланганига қарамай, Ғалабани Берлин шаҳрида кутиб олади.\n– Ғалабани Берлинда кутиб олганман, – дейди Саидаҳмад ота. – Германия пойтахтини озод қилишда кўрсатган жасоратим ҳақида Берлин шаҳрида чоп этиладиган газеталардан бирида “Шарқ қаҳрамони” сарлавҳали мақола эълон қилинган эди. Жангларда нафақат мен, балки барча ўзбек ўғлонлари жасорт билан душманга қарши курашган. Уларнинг қаҳрамонликларини сўз билан таърифлаш қийин.\nОтанинг айтишича, унинг падари бузруквори Исабек Режабалиев ҳам ҳарбий хизматчи бўлган экан. Онаси Шарифахон Шералиева эса ўз даврида Ойим тумани партия қўмитасида хотин-қизлар етакчиси вазифасида узоқ йиллар ишлаган.\nУрушдан соғ-омон қайтган Саидаҳмад ота олий партия мактабини тамомлаб, вилоят ички ишлар бошқармасида масъул вазифаларда фаолият юритди. Ички ишлар полковниги унвони билан истеъфога чиққач, Андижон давлат университетида ишлади. Узоқ йиллар ёш авлодга таълим-тарбия берган.\nБу йил ўзининг 96 ёшини нишонлайдиган Саидаҳмад ота ҳозир ҳам бардам, руҳи тетик. Бугунги тинч, фаровон кунларга шукрона келтириб, маҳалладошлари, фарзанд, набира ва чеваралари ардоғида умргузаронлик қилмоқда.\n– Президентимизга раҳмат, – дейди ота қўлларини дуога очиб. – Юртбошимиз қарори билан Ғалабанинг 75 йиллиги олдидан уруш қатнашчилари ва ногиронларига 10 миллион сўмдан пул берилаётгани биз – уруш фахрийларига бўлган юксак эҳтиром, эътибор ва ғамхўрлик намунасидир. Бундан кўнглимиз тоғдай кўтарилди.\nСаидаҳмад ота сингари инсонлар орамиздаги тирик қаҳрамонлар. Уларнинг жанггоҳлардаги жасорати, ибратли ҳаёт йўли бугунги ва келажак авлод учун ҳақиқий ибрат мактабидир.\nФ.УБАЙДУЛЛАЕВ, З. УМУРЗОҚОВ (сурат), ЎзА


КЕЛАЖАК АВЛОД САЛОМАТЛИГИДА МУҲИМ БОСҚИЧ\nМаълумки, соғлом авлод – мустаҳкам келажак пойдеворидир. Келажак авлоднинг соғлом туғилиши ва баркамол бўлиб вояга етишига эътибор ҳомила давридан бошланади. Ўз ўрнида мазкур тушунча илм-фан ва мутахассислар томонидан "Ҳомиладорлик маданияти" деб юритилади. Бу борада кўзланган мақсадларга эса ушбу маданият қоидаларига амал қилиш орқали эришилади.\nЖорий йилнинг 25 сентябрь куни Тошкент педиатрия тиббиёт институтида Ўзбекистон Республикаси Олий Мажлисининг ижтимоий грант лойиҳаси асосида "Ҳомиладорликни соғлом ўтказиш қоидалари" мавзусида илмий-амалий анжуман бўлиб ўтди. Профессор-олимлар, соҳанинг етакчи мутахассислари, Тошент тиббиёт академияси, Тошкент давлат стоматология ва Врачлар малакасини ошириш институтларининг магистр ҳамда клиник ординаторлари, шунингдек, Юнусобод туманида жойлашган "Порса", "Оқтепа", Увайсий номли маҳалла фаоллари иштирок этган анжуманда ҳомила парваришига оид турли мавзуларда долзарб аҳамиятга эга маърузалар тингланди.\nАйниқса, ҳомиладорликнинг илк даври, ҳомилани сақлаш йўллари ва илк куртак аъзоларнинг шаклланиш хусусиятлари, овқатланиш тартиби, ушбу жараёндаги қалтис даврлар ҳақида атрофлича тушунча берувчи маълумотлар тадбир иштирокчиларининг эътиборини тортди. Мутахассисларнинг таъкидлашича, кенг аудиторияга мўлжалланган ижтимоий лойиҳа дастурида белгиланган вазифалар ижроси бугунги кунда давлатимиз томонидан олиб борилаётган тиббиёт тизимига тегишли ислоҳотлар моҳиятини ифодалаш баробарида, Соғлиқни сақлаш вазирлигининг асосий мақсади – жамиятда соғлом турмуш тарзини барқарорлаштиришга хизмат қилади. Бундан ташқари, тадбир давомида кун тартибида турган ушбу масалага илмий жиҳатдан ёндашиш, аҳоли ўртасида тарғибот ишларини кучайтириш, бу борада маҳалла, ҳар бир хонадон ва оила аъзолари билан ҳамкорликда иш юритиш лозимлиги ҳам таъкидланди.\n– Айтиш жоизки, соғлиқни сақлаш тизимида, аввало, тиббий маданият деган тушунча мавжуд. Аҳоли саломатлиги, жамият форовонлиги, соғлом турмуш тарзи буларнинг барчаси ушбу тушунча моҳиятида мужассамлашган. Ўз ўрнида лойиҳа доирасида илгари сурилаётган ҳомиладорлик маданияти ҳам айнан ушбу тушунчанинг муҳим бир қисми ҳисобланади. Масаланинг долзарблиги шундан иборатки, соғлом онадангина соғлом фарзанд дунёга келади. Шу маънода она соғлом бўлса, ҳомила парваришини назоратда бўлади. Хўш, ҳомиладорлик маданияти ўз ичига нималарни қамраб олади, бунинг учун нималарга эътибор бериш лозим? Биринчи навбатда ҳомила меъёрий ва мўътадил жараёнлар билан кечиши зарур. Бунга икки тоифадаги омиллар орқали эришиш мумкин. Дастлаб ички омиллар, яъни ҳомиладор аёл истиқомат қилаётган хонадондаги муҳит, иккинчиси эса ҳомиладорга алоқадор бўлмаган сабаблар. Оиладаги шарт-шароит, у ерда ҳомиладорга кўрсатиладиган муносабат, осойишталик, тўғри овқатланиш тартиби, вақтида тиббий кўрикларда иштирок этиб бориш каби масалалар муҳим ва шу билан бирга, бажарилиши шарт бўлган жиҳатлар. Тўғри, бу жараёнда ҳар қандай омиллар ҳам кўзга ташланавермайди, аммо бу салбий ҳолатларни келтириб чиқариши мумкин бўлган хавфдан холиликни англатмайди. Демак, ҳар бир бўлажак она бу давр маданиятининг қоидаларини билиши ва унга амал қилиши керак. Ташқи омиллар эса, албатта, ҳомилага таъсири бор, ўз ўрнида ҳомиладорнинг бевосита алоқаси бўлмаган таъсирлардир. Хусусан, бу ҳолат кўпроқ ёш оилаларда кузатилади. Тўй олди маросимларидаги дабдабабозлик, уларнинг саломатлигимизга бўлган зарари, стресс ҳолатлар ҳамда тушкунлик кайфиятларининг юзага келишидир. Қолаверса, атмосферанинг бузилиши, шунингдек, сўнгги йилларда тобора авж олаётган спиртли ва тамаки маҳсулотларининг истеъмоли ҳам катта хавф туғдирмоқда. Лойиҳамиз мақсади – жамиятда соғлом турмуш тарзи ва хотин-қизлар ўртасида ҳомиладорлик маданияти қоидаларини тарғиб қилишдан иборат. Бу борада кузланган натижаларга эришиш учун барча имкониятларимизни сафарбар этамиз.\nДарҳақиқат, келажак авлод саломатлиги бутун жамият зиммасида турган улкан масъулиятдир. Шу боис, буни ҳар бир фуқаро англаб етиши лозим, негаки, биргина тиббиёт ходимининг тиббий ташхиси-ю, соғлом турмуш тарзи тўғрисидаги тавсиялари кифоя қилмайди. Сабаби, тиббий маданият, саломатлигимизга бўлган масъулият, аввало, ўзимизда бўлиши керак. Ана шундагина олдимизга қўйган эзгу мақсадларимизга эришишимизга шубҳа қолмайди.\n№ 38, 28.09.2018 « орқага


Хивалик газчилар уч ойдан буён маошсиз қолмоқда\n02 декабр 2020, Тошкент вақти: 18:37\nХива шаҳар газ таъминоти идорасининг ишчиларига уч ойдан буён маош берилмаяпти. Идора ишчиларининг Озодликка айтишича, раҳбариятга бу ҳақда қилган такрор-такрор мурожаатлари натижасиз қолмоқда.\nОзодликнинг электрон почтасига "Хива шаҳар газ таъминот" унитар корхонаси ишчиларидан уч ойдан буён ойлик маошини ололмаётгани ҳақида шикоят мактуби келиб тушди.\n“Август ойидан бери маошсиз ишлаяпмиз. Ойликларимизни беринг деб бухгалтерияга кирсак бошбух елка қисиб бош чайқайди. Бошлиқни олдига кирсак сўкиб-сўкиб ҳайдаб солади. Ахир бизнинг ҳам бола-чақамиз бор, рўзғоримиз бор. Илтимос, ёрдам беринглар”, деб ёзилади мактубда.\nОзодлик "Хива шаҳар газ таъминот" унитар корхонасининг бир неча ишчиси билан боғланди. Улар ҳақиқатан ҳам маошсиз қолиб, рўзғор тебратишда қийналаётганини айтди:\n- Мана тўртинчи ойга қараб кетяпти. Ойлик беришмаяпти. Август, сентябрь, октябрнинг ойлигини олганимиз йўқ. Мана ноябрь ҳам ўтяпти, жимжитлик. Раҳбарлардан сўрасак билмаймиз, қачон пул келса берамиз, дейишяпти, - деди ишчилардан бири.\nОзодлик суҳбатлашган бошқа бир ишчи ҳам уч ойдан буён маошсиз ишлаётганини айтар экан, ходимларнинг нима билан яшаб, қандай тирикчилик қилаётгани идора раҳбарларини умуман қизиқтирмаётганидан нолиди.\n- Бизни сўрайдиган одам ҳам йўқ. Мана сиз сўраяпсиз, қандай тирикчилик қиляпсизлар, деб. Аслида буни раҳбар сўраши керак. Энди ҳар ким билганича кунини ўтказяпти. Кимдир боласини нафақасига яшаяпти, кимдир бировнинг хизматини қилиб беряпти, кимдир ота-онасининг пенсиясига яшаяпти. Югурамиз, еламиз, яшаймизда, бошқа на илож, - деди ишчилардан бири.\nОзодлик ишчиларнинг маоши уч ойдан буён берилмаётганининг сабабини билиш мақсадида "Хива шаҳар газ таъминот" корхонасига боғланди.\nКорхона бош инженери Анвар Нуруллаевнинг айтишича, ишчиларга август ойининг маошлари берила бошлаган.\n- Бугундан бошлаб август ойи учун маошларни пластик карточкаларга тушириб беряпмиз. Ойликларнинг кечикаётганига бизнинг алоқамиз йўқ. Ойликни вилоятдан централизованний ташлашади, ташлаб беришса биз ҳам тарқатамиз, бўлмаса йўқ, - деди бош инженер Анвар Нуруллаев.\nИшчи ва хизматчиларнинг ойлик маошлари кечиктириб берилиши Ўзбекистонда кўплаб кузатилади.\nЎтган ойда "Косон нефть-газ қидирув экспедицияси" шўъба корхонасининг Озодликка боғланган ишчилари 3 ойдан буён ойликлари берилмаётганидан арз қилган эди.\nАпрель ойида “Фарғона Азот” очиқ акциядорлик жамияти корхонасининг 7000 ишчисига икки ойдан буён меҳнат ҳақи берилмаётгани хабар қилинган эди.


Cана : 14-01-2019 / Дунё / кўрилди: 96\nХитойда кекса ёшли эркак автобусда ухлаётган йўловчининг сочларини кесиб қўйди ва ҳибсга олинди. Бу ҳақда South China Morning Post нашри хабар бермоқда.\nҲодиса Гонконгда 13 январь, якшанба куни содир бўлган. Воқеага гувоҳ бўлган шахс сўзларига кўра, 65 ёшли йўловчининг олдидаги қаторда ўтирган қизнинг от думига ўхшаш соч турмагидан жаҳли чиққан. Унинг сочлари шу қадар узун бўлганки, ҳатто тиззаларига қадар тушиб турган. Охир-оқибат эркак сумкасидан қайчи чиқариб, бир неча сантиметр сочни кесиб ташлади. Нашр суҳбатдошининг таъкидлашича, йўловчи маст бўлмаган.\nВоқеага гувоҳ бўлганлар эркакдан тўхташни сўрашган ва қизни уйғотишган. Сочи кесиб ташланган йўловчининг бундан жаҳли чиққан ва йиғлаб юборган. Ҳайдовчи полицияни чақирди. Айбдор шахс яқин бекатда қочиб қолишга уринди, аммо йўловчилар уни ушлаб олишган.\nБир неча бекатдан сўнг, полициячилар эркакни жисмоний зарар етказишда гумонлаб ҳибсга олишди. Тахминан юз нафардан ортиқ бўлган қолган йўловчилар бошқа автобусга ўтиришга мажбур бўлишди. Ҳибсга олинган шахснинг полициячиларга маълум қилишича, сартарош-стилист бўлиб ишлайди, шунинг учун ўз ёнида доимо қайчи олиб юради.\nҚашшоқлар устидан миллионлаб доллар пул сочган миллионер ҳибсга олинди (фото)\nМексикалик 119 полициячи ҳибсга олинди


Жиззахда қишлоқ хўжалиги соҳасини ривожлантиришнинг долзарб масалалари ҳамда келгусидаги режаларига ойдинлик киритилди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззахда қишлоқ хўжалиги соҳасини ривожлантиришнинг долзарб масалалари ҳамда келгусидаги режаларига ойдинлик киритилди\nБугун Жиззах вилоят ҳокимлиги конференция залида “Қишлоқ хўжалиги соҳасини ривожлантиришнинг долзарб масалалари ҳамда келгусидаги режалар” мавзусида Жиззах вилояти ҳокимининг қишлоқ ва сув хўжалиги масалалари бўйича ўринбосари Маҳмуд Холбўтаев иштирокида матбуот анжумани ўтказилди.\nШунданг сўнг, вилоят ҳокимининг ўринбосари М.Холбўтаев вилоятда қишлоқ хўжалиги соҳасини ривожлантиришнинг долзарб масалалари ҳамда келгусидаги режалар тўғрисида тўхталиб ўтди.\nБугунги кунда 12 туманда фаолият юритаётган 7524 мингдан ортиқ фермер хўжаликларида мингдан ортиқ ишчи ва хизматчи меҳнат қилиб келмоқда, деб ўз сўзини бошлади вилоят ҳокими ўринбосари.\n2019 йилнинг 6 ойи мобайнида қишлоқ, ўрмон ва балиқ хўжалиги маҳсулотларининг умумий ҳажми 4 триллион 473 миллиард сўмни ташкил қилди.\nВилоятда 2019 йил ҳосили учун 4735 нафар фермер хўжаликлари томонидан жами 178860 гектар, шундан 102500 гектарга сувли ҳамда 76700 гектар лалми майдонлардан давлатга 257,6 минг тонна дон топшириш белгиланган бўлиб, режага нисбатан 119,7 фоизга бажарилди.\nТуманларда 2019 йил ҳосили учун 2011 нафар фермер хўжаликлари томонидан 78100 минг гектар майдондан давлатга 208600 минг тонна пахта хом ашёси топшириш бўйича контрактация шартномалари тузилди.\nЖорий йил баҳорида 4723 нафар фермер хўжаликлари ҳамда 500 нафар касаначилар билан 3 та пиллани қайта ишлаш корхоналари томонидан 590 тоннага контрактация шартномалар тузилиб, шартномавий режа 595,5 тоннага бажарилди.\nБугунги кунда вилоятда 873 минг 133 бош йирик шохли моллар шундан 248 минг 245 бош сигирлар мавжуд.\nЖорий йилда жами гўшт маҳсулотини ишлаб чиқариш 84,1 минг тоннага ва сут ишлаб чиқариш 266,4 минг тоннага ўсди.\nВилоят бўйича табиий сув ҳавзалари 205 минг гектар майдонда сунъий сув ҳавзаси 3282 гектарни ташкил этиб, бугунги кунда 2526 тонна балиқ овланган.\n8668 дона қишлоқ хўжалиги техникалари мавжуд. Шундан 2019 йил 6 ойи давомида 374 та ҳар ҳил турдаги қишлоқ хўжалиги техникалари харид қилинган бўлиб, шундан 160 таси зомонавий юқори унимли қишлоқ хўжалиги техникаларни ташкил этади.\nВилоятда 2019-2020 йилларда жами 236 та, қиймати 5,8 трлн миқдоридаги қишлоқ хўжалиги лойиҳалари амалга оширилиши белгиланган бўлиб, жорий йилнинг шу кунига қадар 52 та, қиймати 780,1 млрд. сўмлик лойиҳалар амалга оширилиб, 406 та янги иш ўринлари яратилди.


Чеченистонда митинг ўтказилди, Қодиров Мьянмадаги гуманитар фалокатни тўхтатишга чақирди\n17:28 / 04.09.2017\nЧеченистонда республика раҳбари Рамзон Қодиров Мьянмадаги роҳингя мусулмонларини қўллаб-қувватлашга бағишланган митингда чиқиш қилиб, жаҳон ҳамжамиятини мамлакатдаги гуманитар фалокатни тўхтатишга чақирди, деб хабар бермоқда РИА «Новости».\n«Бугун мен ва ўнлаб давлатларнинг миллионлаб аҳолиси жаҳон етакчиларидан бу қонли ҳодисаларни буткул тўхтатишни талаб қилмоқдамиз. Биз айбдорларни жазолаш ҳамда инсониятга қарши жиноятни халқаро тергов қилишни талаб қиламиз. Шунингдек, биз чегараларини ёпиб қўйган ва қочқинларга ёрдамдан бош тортган мамлакатларни жавобгарликка тортишни талаб қилмоқдамиз. Улар ўша одамларни ўлимга маҳкум қилишди. Гуманитар фалокатни дарҳол тўхтатиш ва ҳалок бўлаётган роҳингя халқига ёрдам қўлини чўзиш лозим», - деди у.\nҚодировнинг ишонч билдиришича, унинг чақириғи бутун дунё бўйлаб миллионлаб кишилар томонидан эшитилади.\nАввалроқ Рамзон Қодиров Мьянма бўйича навбатдаги баёнот билан чиққанди.\n«Ваҳшийлик!» - Рамзон Қодиров Сурияга берилган зарбалардан дарғазаб\n19:15 / 14.04.2018


Рум подшоси Қайсарга юборилган нома « Ўзбекистон Халқ Ҳаракати\nРум подшоси Қайсарга юборилган нома\n30 January 2017 - 9:00\nТАРИХИ МУҲАММАДИЙ — 139\nРум подшосининг оти Ҳирақл, лақаби Қайсар эди. Расулуллоҳ айтдилар:\n— Бу номани Рум подшоси Қайсарга ким етказиб топширур, унга Аллоҳ таоло жаннат ато қилғай.\nБуни англагач, саҳобалардан Диҳятил Калбий деган киши:\n— Ё Расулаллоҳ, мен топширурман, — деб ўрнидан турди.\nНомани олиб ҳазрати Диҳя йўлга тушди. Араб еридан ўтиб Шом тупроғидаги Бусро шаҳрига етди. Бу шаҳарнинг ҳокими эрса Ғассон қабиласининг раиси Ҳорис деган киши эди. Номани кўриб, мақсадга тушунгандан кейин, ҳазрати Диҳяга йўлбошчи қилиб Адий ибн Ҳотамни қўшди. Булар биргалашиб Шом шаҳрига келдилар. Шу кунларда Қайсар ўз пойтахти Қунстантиния шаҳридан Дамашқ шаҳрига келмиш эди. Бу ердин Қуддуси шариф зиёратига бормоқчи эди. Мана шу кунда номани еткуриб келди.\nҚарасалар, Қайсар аркон давлатлари билан ибодат маросимларини ўтказиш учун Шом шаҳрининг катта калисосига (черковига) шу куни келмоқчи экандур. Буни англаб ҳазрати Диҳя дарҳол шу жойга ҳозир бўлди. Лекин у жойдаги кишилар Диҳяга айтдилар:\n— Подшога нома беришнинг тартиби бордур. Қачон Қайсарга кўзинг тушди эрса, дарҳол ерга бош қўйиб, унга сажда қилурсан. Қачон у бош кўтаришга рухсат қилур экан, бош кўтариб номани топширурсан. Агар шундоқ бўлмас экан, номанг қабул қилинмагай.\nАнда ҳазрати Диҳя:\n— Мен бу ишни ҳеч вақт қила олмагайман, чунки Аллоҳдан ўзгага сажда қилмоқ Ислом динида йўқдур,— деди.\nШу билан ҳайрон бўлиб турган чоғда бир киши келиб айтди:\n— Сенга бир тадбир ўргатай, бу шулдурки, қайси жойга Қайсар келди эса, шу жойга бир минбар келтириб қургайлар, ул минбар устида Инжил ўқиб, ваъз айтгай. Агар номани шу минбар зинасига чиқариб қўя олсанг, у жойга қўйилган номага ҳеч ким тега олмагай, Қайсар минбарга чиқар чоғида номани ўзи олиб ўқигай, ўқигандан сўнгра, нома келтирган кишини ўзи чақиргай, бу тўғрида одат шулдур, — деди.\nҲазрати Диҳя бу маслаҳатни хуш кўриб, қурилган минбар устига номани чиқариб қўйди. Сўнгра Қайсар келиб ваъз айтмоқ учун минбарга чиқар вақтида зинага қўйилган номага кўзи тушди. Номани олиб, очиб қараса, арабча хат билан ёзилмиш экандур.\nДарҳол тилмоч чақириб, буюрдиким: «Нома юборувчининг ўз қавмидан келган кишилар бор эрса, дарҳол уларни келтиринглар. Бу тўғрида алар оғзидан сўз сўраб эшитгайман», деди.\nШу кунларда Абу Суфён бошлиқ бир неча Қурайш раислари тижорат учун Шом шаҳрига келишган эди. Дарҳол аларни Қайсар ҳузурига келтирдилар. Қарасалар, Қайсар бошига тож кийган, шон-шавкати билан аркон давлатлари атрофини ўраган ҳолда ўлтирибдур. Ўз одатлари бўйинча унга таъзим қилдилар. Сўнгра Қайсар таржимон орқалик «Пайғамбарлик даъвосини қилган кишига сизлардан кимнинг насаби яқинроқ?» деб сўради.\n— Бу ўлтирган кишилар ичида Муҳаммадга меним насабим ҳаммадан яқинроқдур. Чунки Абдул Маноф деган киши ҳар икковимизнинг тўртинчи бобомиздур. У билан биз бир отанинг болаларидурмиз, — деди.\nҚайсар бу сўзни англагандан сўнгра Абу Суфённи чорлаб, ўзининг олдига яқин ўлтирғизди, қолганларини эрса унинг орқасига турғизди. Сўнгра:\n— Абу Суфённи олдимга келтириб, унинг ортига сизларни қўйишимнинг сабаби шулдурки, мен бу кишидан пайғамбарлик даъвосини қилиб, нома юборган одам тўғрисида сўз сўрамоқчиман. Агар Абу Суфён рост гапирса, ани тасдиқ қилурсиз, агар бу ҳақда ёлғончилик қилса, орқадан туриб ёлғонлигини ишорат билан билдирурсиз, — деди.\nШу тадбир билан Абу Суфённи рост сўзлатмоқчи бўлди. Агар шундай қилмай, уни бошқалар билан бирга ўтқизиб, Расулуллоҳ ҳақида ундан сўз сўрар бўлса, у ёлғон айтганда ҳам, анинг йўлдошлари ёлғон айтдинг дейишдан уялур эдилар. Агар орқада турсалар, ишорат билан билдиришлари мумкин эди. Чунки у замон араблари ҳам ёлғон гапиришни катта айблардан ҳисоблар эди. Айниқса, буларнинг раислари обрўйларига зарба етишидан сақланишиб, ёлғондан жуда қўрқар эдилар. Шунинг учун Абу Суфён: «Халқ ичида менинг ёлғон сўзлаганим тарқалиб кетишидан қўрқмасам эди, Қайсар Муҳаммад ҳақида мендан сўз сўраганида, бир неча ёлғон сўзларни айтмоқчи эдим. Лекин ёлғон айтишдан уялганим учун, анинг ҳақида нима сўраса, ростини гапирдим», деди. Шу билан Қайсар Абу Суфёндан Расулуллоҳ тўғрисида тубандаги сўзларни сўрашга киришди.\n— Араб ичида бу кишининг насаби қандайдур?\n— Ул бизнинг олий насаблик кишимиздир.\n— Мундин бошқа ичингларда илгари ўтганлардан пайғамбарлик даъвосини қилиб чиққан киши бўлганмиди?\n— Шу кунгача араблардан бундай даъво қилган киши чиқмаган эди.\n— Бу сўзни айтмасдан илгари кишиларга унинг ёлғон гапирганини билганмисиз?\n— Кишига ёлғон гапирганини кўрмаган эдик, илгаридан чин сўзлик эди.\n— Ўтган ота-боболари ичида бирортаси подшоҳ бўлганмиди?\n— Йўқ, унинг оталари ичида подшоҳ бўлган киши йўқдур.\n— Унинг ақли қандайдур?\n— Ақли айб қилғудек эмас, етарликдур.\n— Унинг динини қабул қилгувчилар кўпинча қайси хилдаги одамлардур?\n— Унинг тобелари эса кўпроқ фақир-мискин, камбағал кишилардур. Аммо юрт бошлиқлари, қабила раислари, обрўлик бой кишиларимиз унга эргашмадилар.\n— Унинг динига кирувчилар кўпаяётирмилар, уларнинг ривожлари қандайдур?\n— Кундан-кунга ўсиб, ривожланаётир.\n— Анинг динига киргандан сўнгра, уни ёқтирмасдан диндан қайтган кишилар ҳам борми?\n— Йўқдур, мундоқ кишини кўрмадик.\n— Қилғон аҳдига вафо қилғайму ёки хиёнати борму?\n— Аҳдини бузмас, ваъдага вафо қилур.\n— Ораларингда уруш бўлдими? Агар бўлган бўлса, қандоқ бўлди?\n— Урушларимиз гезаклашди. Бадр сўқишида алар енгдилар. Уҳуд урушида биз енгдик.\n— Муҳаммад халқни қайси ишга буюради?\n— Ёлғиз Аллоҳга ибодат қилмоққа, ҳеч ишда унга шерик қўшмасга буюриб, ота-боболаримиз ибодат қилиб келган бутлардан қайтаради. Садақа, закот бермакка, намоз ўқимоққа, ваъдага вафо қилмоққа, омонатга хиёнат қилмасга, ёлғон сўзламасликка, бузуқ ишлардан сақланишга амр этадур, — деди.\nШу билан Қайсар сўрашни тўхтатиб, яна сўзнинг бошидан тушди. Тилмоч орқали Абу Суфёнга қараб айтди:\n— Унинг насабини сандин сўраган эрдим, ўзинг насаблик кишидур деб иқрор бўлдинг. Ўтган пайғамбарлар ҳам шунга ўхшаш насаблик кишилардан чиққанлар. Яна сендан, илгари кейин ичинглардан шундоқ сўзни айтган киши чиққан эдими, деб сўрасам, мундоқ одам чиқмаган деб жавоб бердинг. Агар шундай сўз айтган бошқа биров ҳам сизлардин чиққан бўлса эди, ўтмишдаги биров сўзига эргашиб юрган бир кишига ўхшайди, деб ўйлар эдим. Кишига ёлғон сўзлаганму десам, сен йўқ дединг. Энди, одамга ёлғон сўзламаган киши, Аллоҳга қандай ёлғон сўзлайди? Ўтган ота-боболарининг ичида подшоҳ бўлган киши бор эдими, деб сўрасам, сен йўқ деб жавоб бердинг. Агар боболаридан подшоҳ ўтган бирор киши бўлса эди, анда мен ота мулкини қайтармоққа ҳийла қилиб юрган кишига ўхшайди, деб айтар эдим. Яна мен, унга эргашганлар юқори даража кишиларми ёки камбағал, фақирларми, деб сўрасам, кўпинча унинг тобелари фақир кишилардур, дединг. Ўтган пайғамбарларга ҳам дастлаб тобе бўлгувчилар фақирлардан бўлган. Давлатлик кишилар эрса такаббур бўлиб, ҳақликни алар тездан қабул қилмагайлар. Яна сендан унга иймон келтиргувчилар кундан-кунга кўпаймоқдаларми, деб сўрадим, кўпаймоқдалар, дединг. Шунга ўхшаш иймон бошлангандан кейин кўпайиш устида бўлиб, охири тамомига етиб тўхтагай. Унга иймон келтириб динга кирувчилардан қайтган кишилар борми, деб сўрадим. Унинг динидан қайтган кишини кўрмадим, дединг. Ҳа, шундоқ бўлур. Агар иймон нури киши кўнглига кириб уни ёритур эрса, анинг муҳаббати юрак ичидан жой олгай. Ундоқ диндан қайтиб ҳеч киши чиқмагай. Ўртангларда бўлган уруш қандай ўтди, деб сўрадим. Биринчида у енгди, иккинчисида биз енгдик, дединг. Шунга ўхшаш пайғамбарларга ҳам синаш учун бу каби воқеалар бўлади. Душманларни гоҳида енгадилар, гоҳида алардан енгилгайлар, лекин охири ҳақ юзага чиққай. Чин мўминлар ёлғон мўминлардан ажралиб тургайлар. У киши халқни нима иш қилишга буюради, деб сўрадим. Ул киши намоз ўқимоққа, закот бермоққа, ваъдага вафо қилмоққа, ёлғон гапирмасликка, бузуқчиликдин сақланишга буюради, дединг. Мана бу ишлар эрса пайғамбарлик сифатларидур. Энди билдим, у киши Аллоҳ юборган пайғамбардур. Шундай пайғамбарнинг чиқишини ўзим аввалдан ҳам билар эдим. Лекин араб халқи — сизлардан бўлишини гумон қилмаган эдим. Шу айтган сўзларинг агар рост бўлур экан, қадам босиб турган шу жойларимга ҳам бир куни эга бўлғусидир. Агар унга иймон келтирганимда омон қолишимга кўзим етса эди, ҳозирдаёқ иймон келтирган бўлур эдим. Энди шу ишни қилур бўлсам, подшоҳлигимни олиб, ўзимни ўлдиргайлар. Кошки у киши олдига саломат ета олсам, таҳорат суви қуйиб, оёқларини ювгай эдим,— деди.\nАммо Рум подшоси очиқ равишда иймон келтиришга журъат қила олмади. Сўнгра номани олиб ўқимоққа буюрди. Бу нома эса шундай ёзилмиш эди:\nБисмиллоҳир раҳманир роҳийм.\n«Мин Муҳаммадин Абдиллоҳ ва расулиҳи ила Хирақла азиймир Рум. Саломун ала маниттабаъал Худо. Аммо баъду фаинний адъука бидиъаятил ислом. Аслим таслам. Йуътикаллоҳу ажрака марратайни. Фаин таваллайта фаиннама аълайка исмул арисиййина. Ва я аҳлал Китоби таъалав ила калиматин саваин байнана ва байнакум алла наъбуда иллаллоҳа вала нушрика биҳи шайъан вала яттахиза баъзуна баъзан арбабан мин дуниллаҳи, фаин таваллав фақулушҳаду бианна муслимуна».\nМаъноси: «Аллоҳнинг қули ва анинг пайғамбари Муҳаммаддан Румнинг улуғ Ҳирақлига, ҳақ йўл топганларга салом. Мундин сўнгра шулки, мен сени Ислом динини қабул қилмоққа чақираман. Мусулмон бўл, саломат бўлурсан. Икки қават ажр олурсан. Агар қабул қилмас экансан, сенга қарашлик бутун халқнинг гуноҳи устингга тушади. Эй Китоб аҳллари, келинглар, бу яхши сўзга, Аллоҳдан ўзгага ибодат қилмайлик. Бошқа нарсани унга шерик этмайлик, Аллоҳдан ўзгани тангри деб танимайлик. Агар бу сўздан юз ўгирсанглар, гувоҳ бўлинглар, бизлар Ислом динини қабул қилдик».\nҚайсар таржимони бу муборак номани бошлаб ўқиган чоғда, унинг иниси олдида қилич тутиб турган эди. Бирданига унинг ғазаби қўзғалиб, номани йиртиб ташламоққа қўл солди. Таржимон қўлидан номани тортиб олиб, йиртмоқчи бўлди. Қайсар инисини бу ишдан қайтариб тўхтатди. Сўнгра:\n— Нега сенинг ғазабинг келди? — деб ундан сўради.\n— Биринчиси шулдирки, ул киши ўз номини сенинг номингдан илгари ёзмишдир. Иккинчиси эрса, Ҳирақл деб отингни айтиб, Рум подшоси демабдур.\n— Ҳой мажнун, аҳмоқ! Шундоқ аҳамиятлик номани ўқиб тушунмасдан туриб, йиртиб ташлар эрсанг, ҳолинг на бўлгай эрди? Бу сўзда ғазаб қилғудек иш йўқдур. Агар ул Худо тарафидан юборилмиш пайғамбар бўлса, отини олдин ёзмоққа ҳақлидур. Агар номада мени Рум подшоси демаган бўлса, яна тўғри ёзмишдир. Чунки барчанинг подшоси аларни яратгувчи бир Аллоҳдир. Мен эрсам, Рум халқининг бошчиси эрурман. Аллоҳ хоҳлар экан, аларни менга бўйсундирур. Агар хоҳламаса, бутун халқ менга қарши чиққайлар. Форс халқининг подшосига халқни мусаллат қилган эди, ўз подшосини ўлдирдилар. Агар менга ҳам аларни Аллоҳ мусаллат қилса, ўз фуқароларим мени ҳам ўлдиргайлар, — деб шу янглиғ сўзлар билан инисини қайтарди.\nСўнгра ўз қавмига қараб айтди:\n— Барчаларингиз билурмисиз, қиёмат олдида охирзамон пайғамбари чиққай деб, Исо алайҳиссалом башорат бермиш эди. Бу сўз эрса муқаддас китобларимизда ёзилмишдир. Бу пайғамбар Шом тупроғидан чиққайму деб умид қилган эдик, начорадурки, Аллоҳ таоло бу давлатни бошқаларга бермишдур.\nРасулуллоҳ замонларида Рум билан Эрон орасида икки марта уруш бўлди. Биринчисида румликлар енгишиб, иккинчисида эронийлар енгдилар. Рум тупроғидан аларни ҳайдаб чиқаздилар. Мана шунинг шукронаси учун Қуддус шарифни пиёда бориб зиёрат қилғайман деб аҳд қилди. Шу аҳдига вафо қилмоқ учун Ҳимс шаҳридан чиқмоқчи бўлди. Ора йўлга гиламлар тўшаб, гули райҳонлар сочиб ани зийнатладилар. Қайсар давлат арбоблари билан пиёда юрганича Қуддус шаҳрига етди. Зиёратлари адо топгач, барчалари яна Ҳимс шаҳрига келди. Бу жойда Қайсарнинг улуғ бир саройи бор эди. Давлат арбоблари, аскар бошлиқлари шу жойга ҳозир бўлсинлар, деб буюрди. Барчалари саройга кириб ўлтургандан кейин унинг эшигини қулфлатди. Сўнгра Қайсар бу йиғилган халққа қараб:\n— Эй Рум элининг улуғлари! Мен эрсам ушбу нома юборган киши Муҳаммадга иймон келтириб, анинг динига кирдим. Келажакда бизнинг яхшилигимизни бу ишда кўрдим. Энди сизлар ҳам иймон келтириб, шу пайғамбарнинг динига киринглар. Агар шундай қилар экансиз, ҳукуматимиз қўлдан кетмагай. Ва Исо алайҳиссалом аҳдини бузмаган бўлурмиз, — деди.\nБу сўзни Қайсар айтиши билан йўлбарсни кўрганда қўрқиб қочган ҳайвонлар каби бутун халқ сарой эшигига келиб тиқилдилар. Қарасалар, эшикларга қулф солинмишдир. Яна орқаларига қайтиб Қайсарни ўлдириш қасдида унинг саройини ўраб олиб:\nБизни насроният динидан чиқариб, ваҳший арабийларга қул қилмоқчи бўлибдур, буни ўлдириб тезроқ қутилайлик, — деб унга қаттиқ норозилик билдирдилар.\nБу ҳолни кўриб Қайсарнинг умиди алардин узилди. Сўзни ўзгартириб, дарҳол уларга киши юборди:\nМен сизларни синаб кўрмак учун бу сўзларни айтган эдим. Динингларда қандай туришингларни тажриба қилдим. Насроният динини сақлашда сизларга энди аниқ ишондим, — деди.\nАнинг бу сўзига розилик билдириб, ҳаммалари унга сажда қилиб қайтдилар. Сўнгра алардан умиди узилгач, Расулуллоҳ номаларига жавоб ёзиб, бирмунча ҳадялар билан юборди.\nНоманинг мазмуни шулдур: «Мен Ислом динини қабул қилдим, лекин буни изҳор қилмоққа ожиздурман».\nБунинг номаси Расулуллоҳ олдиларида ўқилди. Анда Расулуллоҳ: «Дунё давлатини қизғаниб охират давлатидан қуруқ қолмишдур. Исломни қабул қилдим, деган сўзи ёлғондур», дедилар.\nЛекин Расулуллоҳнинг номаларини ҳурматлаб сақлади. Элчилари ҳазрати Диҳяни бек иззат қилиб, кўп ҳадялар бериб узатди. Шунинг баракотидурки, Рум подшоҳлигининг қолдиқлари узоқ йиллар давом этиб келмоқдадур.\nШарқий Рум ўлкасидан ҳукуматлари узилган бўлса ҳам, Ғарбий Рум Италияда шу кунгача сақланиб келди. Лекин Қайсар ўз оғзидан Ислом динини қабул қилдим деган бўлса ҳам, Расулуллоҳ уни ёлғончи қилдилар. Шундоқ бўлиб, бу улуғ неъматдан бенасиб қолди. Ўз гуноҳининг устига, номада ёзилгандек бутун Рум халқининг гуноҳини кўтарди. Бақоси йўқ фоний дунёнинг подшолигини аяб, абадий саодатдан ажради.


Туркияда террорчиликни тарғиб қилгани учун немис журналисти қўлга олинди\nФото: Дениз Юсел\nГерманиянинг Die Welt газетаси мухбири Дениз Юсел турк ҳукумати томонидан террорчиликни тарғиб қилиш ҳамда нафратни қўзғатишда айбланиб қўлга олинди. Бу ҳақда Истанбулдаги ОАВ хабар берди.\nҚўлга олиш ҳақидаги қарор Истанбул суди томонидан чиқарилган, журналистнинг ўзи эса 18 февралдан қамоқда сақланаётганди.\nМухбир Туркия президентининг қариндоши, энергетика вазири Берат Олбайроққа тегишли электрон манзилдан материалларни эълон қилишда айбланмоқда. У 2016 йилнинг декабрида WikiLeaks томонидан бузиб кирилган. Хатларда турк ОАВ устидан назорат ҳамда ижтимоий тармоқларда жамоатчилик фикрини бошқариш мумкин бўлган махсус саҳифаларни яратиш масалалари муҳокама қилинган.\nТуркия ҳукумати ҳаракати Берлинда кескин норозиликка сабаб бўлди, Германия канцлери Ангела Меркель эса суд қарорини “қайғули ва ачинарли” деб атади. “Ҳукумат (Германия – таҳ.) Туркия адлия тизими Юсел иши орқали барча демократик жамиятларда матбуот эркинлиги нақадар муҳим эканлигини ҳисобга олишидан умидвор", - дейилади канцлер баёнотида.\nМаълумот учун, Юсел иккита – Германия ва Туркия фуқаролигига эга.\nТуркия Германия Die Welt


Бектемирни мағлуб этган Росадо Хайме Мунгиа билан жанг қилади / Olamsport.com\nБектемирни мағлуб этган Росадо Хайме Мунгиа билан жанг қилади\nТеглар : Сергей ДеревянченкоХайме Мунгиа Габриэль Росадо\nWBC Деревянченко - Мунгиа саралаш жангини кечроқ муддатга қолдирди.\nWBC бугун, 17 сентябрь куни ўтказилиши белгиланган тендер савдоларини бекор қилди ва украиналик собиқ даъвогар Сергей Деревянченко ҳамда Хайме Мунгиа ўртасидаги саралаш баҳсини кейинроқ муддатга қолдирди.\nМаълум қилинишича, Мунгиага жорий йилнинг октябрь ойида Габриэль Росадога қарши жанг ўтказиш имконияти берилади, Мунгианинг промоутерлари шу ёзда Росадонинг Бектемир Мелиқўзиев устидан қозонган ғалабасидан кейин айнан улар ушбу жангга ҳақли эканликлари ҳақида гапира бошлашди. Маълумотларга қараганда, Мунгиа - Росадо жанги 23 октябрь куни DAZNнинг Boxing Night'ида бўлиб ўтади.\nWBC кейинчалик Мунгиа ва Деревянченко ўртасидаги саралаш жангига қайтади, унинг ғолиби ўрта вазн тоифасида WBC чемпиони Жермелл Чарло учун мажбурий рақиб бўлади.\n"WBC Хайме Мунгианинг октябрь ойида Росадога қарши шартнома бўйича жанг ўтказиши ҳақидаги сўровини тасдиқлаганини маълум қилди. Кейин эса Деревянченкога қарши охирги саралаш баҳси бўлиб ўтади", - дейди WBC президенти Маурисио Сулаймон ўзининг Твиттер саҳифасида.\n17 сен 15:43:46\nБек кучлирок булиб кайтади ва хали уз сузини айтади Иншаллох!!!


Компания хақида – Almulk\nAlmulk > Компания хақида\nБутун дунё миқёсида ўз мавқеъига эга бўлган исломик молиялаштириш энди Ўзбекистонда! Мамлакат молия бозорида исламик молияларга бўлган талаб юқорилигини инобатга олган ҳолда «Almulk Capital Invest Group» ўз фаолиятини бошлади. Ушбу ташкилот ёрдамида сиз кичик ёки ўрта бизнесизнгизни бутун дунё ислом банкларидан қулай ва осон исламик молияларни олган ҳолда ривожлантиришингиз мумкин.\n«ALMULK» Кўчмас Мулк – «ALMULK CAPITAL INVEST GROUP» ушбу хизмат орқали молк-мулкни яратиш ва молиялаштириш дастурининг бир қисми сифатида ишлаб чиқарувчи, пудратчи ва сақловчи ташкилотлар қаторида кўчмас мулк секторида ўз фаолиятни олиб боришни мақсад қилган. Мазкур хизматдан фойдаланиш натижасида сиз бизнес фаолиятингиз учун шаҳар марказида жойлашган шинам офис, яшаш учун барча қулайликларга эга замонавий уй ёки шу сингари кўчмас мулкларга эга бўлишингиз мумкин. Исломий «ALMULK» Кўчмас Мулк хизматидан фойдаланинг ҳамда орзуингиздаги кўчмас мулкка эга бўлинг!\n«ALMULK» Лизинг – ушбу хизмат жисмоний шахслар ҳамда кичик ёки ўрта ҳажмдаги корхоналарга Исломий лизинг маҳсулотларини таклиф қилади. Молиявий активлар Ўзбекистонда ёки чет элда ишлаб чиқарилган шахсий автомобиллар, ишлаб чиқариш учун керак бўладиган ўрта ёки катта ҳажмдаги асбоб-ускуналар, замонавий янги техникаларни ўз ичига олади. Ушбу хизмат ёрдамида сиз, санаб ўтилган молиявий активларни мудораба ва музараба эвазига ёки ижара йўли билан сотиб олиш имкониятига эга бўласиз. Сизага қулайлик яратиш мақсадида ижара шартномалар мослашувчан тарзда, ҳар бир мижоз учун алоҳида шакллантирилиши мумкин. «ALMULK» Лизинг хизмати ёрдамида бизнесингизни сўнгги замонавий техникалардан фойдаланган ҳолда ривожлантиринг!\nБизнинг компания молия бозори иштирокчилари бўлган жисмоний ҳамда юридик шахсларга халқаро ва маҳаллий молиячилар томонидан молиявий ечимларни, бошқариш ахборот тизимини, бошқарув бўйича тавсияларни, капитални ўстириш ҳамда шахсий молиявий ечимларни таклиф этади. Ушбу хизматлардан фойдаланган ҳолда сиз рақобатчилардан устун келган ҳолда корхонангизни ривожлантириб маҳаллий бозордан жаҳон бозорига чиқишингиз мумкин.


Электрон ҳисоб операторлари диккатига!\nАТБ “Қишлоқ қурилиш банк” тизимида ҳисобварақ-фактураларни электрон шаклда расмийлаштириш бўйича танлов савдолари ўтказилишини эълон қилади.\nХизмат кўрсатилишида хужжатларнинг шаклланишини хар бирини чегара нархи 320 сум (бир йиллик таминий нархи 40,0 млн. сўм, якуний нарх фаолият давомида хужжатлар сонидан шаклланади).\nТанлов ғолиби иловадаги танлов талаблари (хаволада бириктирилган) асосида танлаб олинади.\n1. Танлов комиссиясининг ишчи органи номи ва манзили: АТБ “Қишлоқ қурилиш банк” Бухгалтерия ҳисоби ва молиявий назорат департаменти, Ўзбекистон Республикаси, 100011, Тошкент шахри, А.Навоий кўчаси, 18А, Тел.:(998 78) 150-76-77, 150-93-39.\n2. Танлов таклифларини қабул қилиш муддати – 2020 йил 22 май, соат 12.00 гача. Танлов таклифлари ёпиқ ва муҳрланган конвертларда қабул қилинади.\nТанлов шартлари: Техник талаб (434 КБ)\nValyutalar kursi\t13.07.2020\n1 USD\t 10 190,00\t 10 250,00\t 10 184.43\nSaytni oxirigi marta yangilangan vaqt: 15.07.2020 14:36:48


Бишкекдаги митинг иштирокчилари, 2020 йилнинг 7 октябри.\nҚирғизистонда мухолифатдаги рақиб фракциялар қудрат учун курашаркан, пойтахт Бишкекда янгидан намойишлар бошланиб кетган.\n7 октябрь куни пойтахт Бишкекдаги ҳукумат биноси олдида тўпланган минглаб намойишчилар янги ҳукуматни, ўз таъбирларича, "тоза авлод" тузишини талаб қилганлар.\nТалаблар орасида таниқли ишбилармон Тилек Токтагазиевни бош вазир деб эълон қилиш ҳам бор.\nНамойишчилар 6 октябрь куни фавқулодда йиғилиш ўтказган парламентнинг мухолиф сиёсатчи Садир Жапаров номзодини бош вазирликка илгари суриш қарорини рад этганлар.\nБир неча мухолифат партиялари томонидан тузилган Халқ мувофиқлаштирувчи кенгаши 7 октябрь куни Жапаровнинг муваққат ҳукуматини тан олмаслигини айтган.\n2010 йил ёзидаги этник тўқнашувлар чоғида Ўш мэри лавозимини эгаллаган Мелис Мирзақматов 7 октябрь куни Ўш шаҳрига қайтган.\nЎз тарафдорлари олдидаги чиқишида у Қирғизистонда вазият "жуда оғирлиги"ни айтиб, бирдамликни сақлаш, фуқаролар уруши ҳамда мамлакатнинг бўлиниб кетишига йўл қўймасликка чақирган.\nБишкекдаги митингчилар президент Жээнбековни лавозимдан кетказиш талабини ўртага ташлашди\nҲозирда президент Сўўрўнбай Жээнбековнинг қаерда экани маълум эмас. Президент матбуот хизмати аввалроқ унинг Бишкекда эканини билдирган. Бугун эса президент матбуот хизмати Сўўрўнбай Жээнбеков 7 октябрь куни Россия президенти Владимир Путинни туғилган куни билан табриклагани ҳақида маълумот тарқатди.\nЎшни 2010 йилдаги миллатлараро низо пайтида бошқарган собиқ мэр қайтиб келди\nМелис Мирзақматов (микрофон ушлаб турган) 7 октябрга ўтар кечаси Ўшга келди.\nЎшнинг халқаро қидирувга берилган ва сиртдан 7 йилга кесилган мэри Мелис Мирзақматов 7 октябрга ўтар кечаси Ўш аэропортида тарафдорлари томонидан тантанали кутиб олинди.\nШундан сўнг у Ўш шаҳар марказий майдонига бориб, ўзининг минглаб тарафдорлари олдида нутқ сўзлади.\nУ: “Ҳозир мамлакатда вазият кескинлашмоқда, мамлакатни бўлиб, фуқаролик урушини истаётган манфаатдор кучлар бор, биз миллий бирдамликни сақлаб қолишимиз лозим”, - деб айтди.\nУ, шунингдек, 4 октябрда бўлиб ўтган парламент сайлови адолатли ва ҳалол ўтмаганини таъкидлади.\nМирзақматов сўнгги олти йил хорижда яшаган. Унга нисбатан 2014 йилда жиноят иши очилиб, халқаро қидирувга берилган ва суд ҳукми билан сиртдан 7 йилга кесилган.\nМирзақматов ўзига билдирилган айбловни “сиёсий таъқиб” деб баҳолаган. Мирзақматов 2010 йилдаги миллатлараро низо пайтида Ўш мэри лавозимида ишлаган.\nБишкекда тонгга яқин вазият барқарорлашди\nБишкекда 7 октябрга ўтар кечаси туни билан номаълум одамлар гуруҳ-гуруҳ бўлиб тонггача кўчаларни айланиб юришди. Бу ҳақда Озодлик радиоси қирғиз хизмати хабар берди.\nБилдирилишича, кўнгиллилардан иборат халқ қўшини вакиллари мазкур гуруҳлардаги шахсларнинг қадамини кузатиб турган.\nСайлов натижаларидан норози партиялардан иборат мувофиқлаштириш гуруҳининг билдиришича, Бишкекда тунда талончилик ва ўғрилик ҳолатлари содир этилмаган.\nХабарда айтилишича, тунда талончилик ҳолатлари юз бериши мумкинлигидан ташвиш билдирилган эди.\nКўнгиллилардан иборат халқ қўшини Бишкекдаги кафелар,ресторанлар, ва савдо марказларини ўраб олиб, у ерга тунда бегоналар киришига йўл бермаганлар.\n7 октябрь тонгга яқин Бишкекда вазият барқарорлашгани айтилди. Айни пайтда жамоат транспорти одатдаги тарзда ишламоқда. 6 октябрь куни Бишкекдаги савдо марказлари ишламади. Улар бугун очиладими ёки йўқми номаълум.\nЎзбекистон ТИВ Қирғизистондаги сўнгги воқеалар юзасидан ташвиш изҳор қилди\nҚирғизистонда юзага келган кескин вазият ва воқеалар ривожи Ўзбекистонда жиддий ташвиш уйғотмоқда. Бу ҳақда Ўзбекистон Ташқи ишлар вазирлиги томонидан 6 октябрь куни тарқатилган баёнотда айтилади.\nБаёнотда Ўзбекистон яқин қўшни ва стратегик шерик сифатида қардош Қирғизистондаги вазиятнинг мамлакат Конституцияси ва миллий қонунчилиги нормаларига мувофиқ тез орада барқарорлашувига умид қилиши таъкидланган.\n“Ўзбекистон билан Қирғизистон ўртасидаги дўстлик, яхши қўшничилик ва кўп қиррали ҳамкорлик муносабатларини янада ривожлантириш ҳамда мустаҳкамлашга қатъий содиқлигимизни яна бир бор тасдиқлаймиз”, дейилади ТИВ баёнотида.\nТошкент қайдича, Қирғизистоннинг барқарорлиги ва мустаҳкам ривожланиши бутун Марказий Осиё минтақаси хавфсизлиги ва фаровонлигининг муҳим омили ҳисобланади.\n“Ҳозирги мураккаб вазиятда Ўзбекистон кўп асрлик тарихий ва қариндошлик ришталари, умумий маданий ҳамда маънавий қадриятлар билан мустаҳкам боғланган биродар Қирғизистон халқига ҳар томонлама кўмак кўрсатишга тайёр”лиги урғуланган баёнотда расмий Тошкент Бишкекдаги сиёсий гуруҳлардан қай бирини дастаклашга ҳозир эканини очиқлаган эмас. Хабарномада на президент С. Жээнбековнинг, на-да бошқа сиёсатчиларнинг номи тилга олинган.\nЭкс-президент Р. Ўтунбоева: Халқ ўз йўлини ўзи танласин!\nҚирғизистоннинг собиқ президенти Рўза Ўтунбоев мамлакатда бўлаётган воқеаларни шарҳлади.\nОзодлик радиоси қирғиз хизматига берган интервьюда Ўтунбоева мамлакатдаги сиёсатчиларни ўтган воқеалардан тегишли сабоқ чиқармаяпти, деб танқид қилди.\nЎш шаҳри мэри Таалайбек Сарибашев истеъфога чиқди\nЎш шаҳри мэри Таалайбек Сарибашев истеъфога чиққани ҳақида унинг матбуот котиби Азамат Абсаттаров маълумот тарқатди.\n“Мэрнинг шаҳар учун қилган ишларидан рози бўлинглар. Келажакда йирик лойиҳаларни тўла амалга ошириш режалари бор эди. Халқимизга яна кўп хизмат қилади, деган умиддамиз. Батафсил маълумотни эртага айтамиз”, деб ёзди А. Абсаттаров Фейсбукдаги ўз саҳифасида.\nБу орада Дуйшўн Тўрўқулов ўзини Ўш шаҳри мэри, деб эълон қилди. У Таалайбек Сарибашевдан ҳокимиятни қабул қилиб олганини билдирди.\nБишкекликлар 5 - 6 октябрь кунги воқеалар ҳақида:\nБишкек. Ала-Тоо майдони. 6 октябрь\n5 октябрь куни 12 та партия тарафдорлари Бишкек марказий майдонига йиғилди. Митинг тўқнашувларга уланиб, 6 октябрь тонггача давом этди, норозилар президент маъмурияти жойлашган Оқ Уйни эгаллади.\n"Қирғизкўмур" давлат корхонаси Норин вилоятидаги Қара-Кече конини юздан ортиқ одам босиб олгани ҳақида хабар берди.\n"Мавжуд маълумотларга кўра, конга ҳужум ва унинг босиб олинишини, "Саяқ" номи билан танилган криминал авторитет М. Қадирқулов уюштирган. Ҳужумчилар томонидан кон ғазнасидаги ишчилардан пул маблағлари ва кўмир маҳсулоти савдосидан тушган ярим миллион қирғиз сўми миқдоридаги пул тортиб олинган", деб хабар қилди ширкатга таянган Озодлик радиоси қирғиз хизмати.\nКара-Кече кони, 19 октябрь, 2012, Норин вилояти\nSputnik нашрининг хабар қилишича, 6 октябрь куни мамлакатдаги олтин заҳираларининг 97 фоизини қазиб олаётган "Қирғизалтын" ширкатини ҳам, 50 ка яқин номаълум шахс босиб олишга уринаётгани ҳақида хабар қилди.\nУ ўзининг "легитим президент" эканини айтиб, мамлакатда юзага келган вазиятда арбитр вазифасини ўташи лозимлигини урғулади.\n"Мен – легитим президентман ва менга ҳам жуда кўп нарса боғлиқ", деди у.\n"Ҳозир музокаралар столига ўтириш ва мамлакатдаги вазиятни ҳуқуқий ўзанга қайтариш жуда зарурдир. Мансабларни тақсимлашадими ёки янги сайловларни ўтказишадими – бунинг ҳаммаси ҳуқуқий майдонда қилиниши лозим", деди Жээнбеков.\nҚирғизистон президенти Сўўрўнбай Жээнбеков, 12 сентябрь, 2020 (архив фото)\n6 октябрь, маҳаллий вақт билан соат 15:00 ҳолатига кўра, 5 октябр - 6 октябрь кунги намойишларда юз берган тўқнашувлар чоғида жами 686 киши турли даражада тан жароҳати олган.\nНамойишчилар билан тўқнашган полиция, 5 октябрь оқшом, 2020, Бишкек\nҚирғиз парламенти раиси депутатларни навбатдан ташқари йиғилишга чақирди\nАтамбаев яқинлари даврасида\nИжитмоий тармоқларда Қирғизистондаги қамоқдан чиқарилган собиқ-президенти Алмазбек Атамбаевнинг яқинлари билан тушган суратлари тарқалди.\nЎзбекистон томони 6 октябрдан бошлаб, Қирғизистон ва бу давлат орқали борувчи учинчи давлат фуқароларининг мамлакатга киришини чеклади.\nҚирғизистон Давлат чегара хизмати матбуот хизматига таяниб, АКИpress агентлигининг хабар қилишича, Ўзбекистонда бўлган Қирғизистон фуқаролари ва Қирғизистонда бўлган Ўзбекистон фуқаролари чегарадан ватанига ўтказилади.\nЎзбекистон-Қирғизистон давлат чегарасидаги ўтказиш пункти\nБишкекда норозилик намойишини тарқатиш ҳаракати\nБишкекда норозилик намойишлари бошланиши ва Бишкекда йиғилган ўн минглаб норозиларга милиция томонидан зўравонлик ишлатилгани, резина ўқлар ва кўздан ёш сидирувчи гранаталар отилгани ортидан Талас, Норин, Иссиқкўл вилоятларидаги ҳукуматнинг ишончли вакиллари (губернаторлари) истеъфога чиққанларини билдирдилар.\nҚирғизистон: Намойишчилар Оқ Уйни забт этди, cобиқ президент Атамбаев озод этилди\nБишкекдаги митингчилар президент кабинетини эгаллаб олди\nҚирғизистон президенти вазият тинч йўл билан ҳал қилинишига умид қилмоқда\nЖанар Ақаев: Қирғизистонда халқ ҳукумати тузилиши керак\nҚирғизистон: Намойишчилар Миллий хавфсизлик давлат қўмитаси биносини эгаллаб олишди\nБишкекда куч ишлатар идоралар ходимлари митингчиларни марказий майдонда сиқиб чиқарди\nҚирғизистон: Овоз ўғирлаш, Россиянинг таъсири ва молиявий айбловлар манзарасида ўтаётган сайловлар (ВИДЕО)\nҚирғизистон: 12 сиёсий партия сайлов натижаларини бекор қилиш бўйича талабнома имзолади


Велосипедда сайр қилиш сир-асрорларини биласизми? - Carzone.Uz\nОёқ чигилини ёзиш ёки бошқа мақсадда велосипед сотиб олдингиз. Агар барча қонун-қоида ва талабларга риоя қилиб велосипед минсангиз, у сизга узоқ йиллар хизмат қилади. Умуман олганда, велосипед ҳайдаш югуришдан кўра қизиқарлироқ. Тиллога тенг маслаҳатларимизни тинглашга тайёрмисиз?\nКелинг, биринчи бўлиб эгарни созлаб олайлик. У шундай баландликда бўлсинки, тепки энг қуйига тушганда оёқларингиз деярли тўғри ҳолатга келсин, аммо тўлиқ ёзилмасин. Рамага кирувчи ўзак-қувурчани кўп узайтириб юборманг, унда баландлик чеклови белгилаб қўйилган.\nКўп тезликли трансмиссия, амортизацияли вилка, тормоз тизими… уларнинг ҳаммасидан оқилона фойдалансангиз, велосипедни шунча роҳатланиб минасиз.\nЛатифа: Фил велосипед миниб кетаётганда чумоли “мени миндириб ол”, деб илтимос қилса, “ўзи дами оз”, деб жавоб берибди.\nДарҳақиқат, кўпчилик велосипед шинасидаги ҳаво босимини, шунчаки, бармоғи билан текшириб кўради холос. Икки бармоқ орасида бир оз қисиб кўрибоқ – яхши, кетаверамиз. Бундай эмас, ўртоқ велосипедчи. Покришкасининг ёнига қараб, тегишли босим акс этган сонларни топинг. Масалан: “40-65 psi / 2.8-4.5 bar”. Ҳа, велопокришка автомобиль баллонидан кўра кучлироқ босимда дамланади, ҳайрон бўлманг. Оддий насос ёки автомобиль компрессорини улаб, дамланг ва тегишли босимга етгач, ҳайдаб кўринг. Ҳаракатланиш қанчалик енгиллашганини сезасиз. Агар тупроқ йўлда кўп юрадиган бўлсангиз, амортизация яхши бўлиши учун босимнинг паст қийматига тўғриланг, йўлингиз текис асфалтдан ўтса, кучингизни тежаш учун юқори қийматга тўғриланг. Ўз вазнингизни ҳам ҳисобга олинг, семиз бўлсангиз, покришкани ҳам “семиртиринг”.\nЭгар баландлиги меъёрида бўлишига диққат қаратиш лозим. Букилган оёқлар велосипедчига ноқулайлик туғдиради.\nШина ҳақида икки оғиз гап. Ҳамёнбоп велосипедларнинг шинаси ҳам арзонлиги сизга маълум. Бундай шиналар тупроқ ерга яхши илашмайди, асфалтда бинойидек юрмайди. Агар велосипедни тез ҳайдашга одатланмоқчи бўлсангиз, биринчи бўлиб, покришкани яхшироғига алмаштиринг. Maxxis, Schwalbe, Kenda, Continental, Michelin номли брендлар бор. Тўғри, бу биринчи даражали харидлар сирасига кирмайди. Бироқ маълум ютуғингиз учун ўзингизга ўзингиз покришка совға қилсангиз бўлади, масалан, бир мартадаёқ 30 км йўл босганда ёки беш юзинчи километрни босиб ўтгандан сўнг велосипедингизни мукофотланг.\nЭгарни ўтиришга янада қулайлаштириш учун уни горизонтал ҳолатда маҳкамлаш зарур, шунда силкинганда велосипедчи орқага-олдинга силжиб кетмайди.\nТўғри, велосипед автомобиль эмас, кўпчилик узатмаларини уламасдан юришга ўрганган. Аммо трансмиссиядан фойдаланиш керак. Агар доим битта узатмадан фойдалансангиз, аввало, битта чарх едирилиб боради, иккинчидан, нагрузка тўғри созланмаса оёқ толиқади. Энг муҳими шуки, тиззаларингиз соғлиғи тепкини айлантириш частотасига (каденс дейишади буни) боғлиқдир.\nШифокорларнинг айтишича, тепкини зўриқиб айлантиргандан кўра оз куч билан тез айлантириш бўғимларга камроқ зарар келтиради. Бир дақиқада мақбул айлантиришлар сони 80-100 мартагачадир. Аммо бу частотани сақлашга мажбурмассиз. Шундай частотани сақлаш керакки, тегишли тезликда тепкини оз куч билан айлантиринг. Оғир тепкини куч билан айлантирганда мушаклар бақувватлашиши ҳақидаги эртакни унутинг, тизза бўғимининг саломатлиги муҳимроқ.\nСиз бунчалик тез айлантиришингиз шарт эмас. Бу маҳоратли спортчиларгагина хос.\nУзатмалар қандай уланади?\nБу ишни ҳаракат давомида амалга оширилади, уланиш вақтида тепкини енгил айлантириб турмоқ керак. Узатмаларни улашни бирпасда ўрганиб оласиз, орқа улагич ва занжир узоқ хизмат қилгани учун велосипедингиз сизга раҳмат айтади. Агар узатмалар аниқ уланмаса, илашмай қолса, бу улагич троси чўзилиб қолганидан далолатдир. Механизмни мустақил созланг ёки устага кўрсатинг.\nОлд ва орқа чархларига оид яна бир қоидани эсдан чиқарманг: занжир қия ҳолда жойлашмасин. Масалан, олдинда кичик чарх, орқада эса катта чарх ёки тескариси – каттаси олдинда ва кичиги орқада. Олдиндаги кичик чархга фақат қийин йўлларда (масалан, адирда, қумликда) уланади. Катта чарх эса текис йўлда тез ҳаракатланиш учундир. Уларни кўтарилиш ёки тушишдан олдинроқ улаб олиш лозим. Одатий шароитда олдинда ўрта чарх, орқада эса энг четкисидан бошқа барча чархларга уласа бўлади.\nАгар бунга риоя этмасангиз, занжир чўзилиб тез ишдан чиқади, чархнинг тишларидан сирғаниб кетаверади.\nЗанжир тўғри уланган\nЗанжир нотўғри уланган\nРасмдан кўрсатилганидек, занжирли узатма нотўғри танланганда чарх тиши едирилади\nЗамонавий велосипедларнинг деярли барида қўл тормози бор. Чапдаги олд ғилдиракни, ўнгдаги орқа ғилдиракни тормозлайди. Тўхташда чап қўлингизни ишга солишга ўргатинг, шунда шошилинч тормозлашда қўлингиз ўз-ўзидан тормозга югуради. Орқа тормоз қўшимча холос. Олдинги ғилдирак тўхтатилса, орқа кўтарилиб кетишидан хавотирланманг, тормозланиш мобайнида бироз қаддингизни ростлаб оғирлик марказингизни орқага сурсангиз кўтарилмайди. Тинч йўлларда тўғри тормозланишни машқ қилинг ва тормозланиш йўли нақадар қисқаришига ўзингиз амин бўласиз. Бироқ қумлик, тупроқ ва ҳўл асфалтда қатнаганда ҳушёр бўлиш лозим. Бу йўлда шароитни ҳисобга олмай олд ғилдиракни тормозлаш ўмбалоқ ошиб тушиш билан ниҳоя топиши мумкин. Бундан сақланишнинг бирдан-бир йўли — машқ қилиш, албатта.\nТормозлаш дасталарининг қиялиги қуйига 45 даражада йўналсин, яъни қўлингизнинг давомидек ҳолатда бўлсин. Кўплар дастани горизонтал ҳолда созлайди, бу панжаларни оғритиб қўяди, велосипедни назорат қилишни ҳам қийинлаштиради. Ҳаракатланиш вақтида бир ё икки бармоқ тормоз дастасида бўлиши керак.\nВелосипедчига яна нима керак? Сув! Агар сафарингиз ярим соатдан узоқ чўзиладиган бўлса, сув олишни унутманг. Бу айнан тиззангиз учун зарурлигини биласизми? Сув етишмаса тиззалар бўғими ёмон ишлайди. Мунтазам сув ичиб туринг. Ҳатто чанқамасангиз ҳам кўчада сув учраса, кам-кам ичиб юришга одатланинг. Рамага ўрнатилган идишча сув учун. Тажрибали велосипедчилар эса махсус рюкзакда клапани бор пластик трубкали сув идиш олиб юради.\nБизнинг диёрлардаги велосипедчилар шлемга кўпинча эътибор бермайди. Аммо бу жуда керакли матаҳдир. Канализация ўраси, йўлда ётган ит каби тасодифларга чап беролмай қолсангиз, қаттиқ ерга йиқилишингиз муқаррар. Бошни асранг, бошни.\nМақоламизнинг охирида йўлдаги хавфсизликка тўхталамиз. Велосипедчи пиёда эмас, велойўлак бўлмаса, тротуарда эмас, катта йўлдан юриши керак. Ёрқин кийим кийинг, “тойчоғингиз”нинг нур қайтаргичлари ҳамиша бўлсин, токи ҳайдовчи сизни кўрмай қолмасин. Агар қоронғуда юрсангиз, липилловчи қизил велофонардан фойдаланинг, у кундузи ҳам зиён келтирмайди. Велосипед олдида эса диодли фара бўлсин. У билан, ҳатто, кичик чуқурчаларни ҳам кўздан қочирмайсиз.\nЧорраҳада буриладиган томонингизни қўлингиз билан кўрсатишдан уялманг, ҳайдовчилар буни билсин. Велосипедда сиз, ҳаттоки, ҳақ бўлганингизда ҳам шикаст кўришингиз мумкин, чунки йўл ҳаракатининг энг нозик иштирокчисисиз.


АҚШда коронавирусдан ўлганлар сони 800 мингдан ошди\n21 январ 2022, Тошкент вақти: 19:07\nЖаҳонда вирусдан 5 миллион 300 минг киши вафот этди.\nЖаҳондаги коронавирус пандемияси бўйича мустақил статистикани олиб бораётган Жон Хопкинс университетининг билдиришича, АҚШда COVID-19 дан ўлганлар сони 800 минг кишидан ошди.\nПрезидент Жо Байден шу муносабат билан 14 декабрь куни коронавирусга қарши вакцина олмаганларни эмланишга, вакцина олганларни эса қайта эмланишга чақирди.\nШу кунгача америкаликларнинг 200 миллиони, яъни 62 фоизи тўлиқ эланган. Коронавирусдан ўлаётганларнинг асосий қисми эмланмаганлардир.\nКоронавирус пандемияси бошланган 2020 йилнинг мартидан то шу кунгача жаҳонда вирусдан 5 миллион 300 минг киши вафот этди. Уларнинг 15 фоизи АҚШ фуқаросидир.\nАйни пайтда Қўшма Штатларда коронавируснинг бешинчи тўлқини бошланган. Мамлакатда коронавируснинг Омикрон штамми шиддат билан тарқалмоқда.


Қуръoндa зикр қилингaн тaбиaт бинoкoрлaри – oliymahad.uz\nҚуръoндa зикр қилингaн тaбиaт бинoкoрлaри\nГўзaл тaбиaт қўйнигa чиққaнимиздa гуллaрнинг сeҳрли гўзaллиги бизни ўзигa мaфтун этaди. Лeкин бу гуллaр ичидa бундaндa aжoйиб жoнзoтлaр билaн учрaшaмиз. Aллoҳнинг мўъжизaси бўлмиш бу митти ҳaшaрoт ҳaммaмизгa тaниш бўлгaн aсaлaрилaрдир.\nAсaлaрилaр жaмoa бўлиб яшaйдилaр вa инсoнлaр сeвиб истeмoл қилaдигaн aсaлни ишлaб чиқaрaдилaр. Ишлaб чиқaргaн aсaллaрини эсa ўзлaри ясaгaн oлтибурчaкли кaтaклaрдa сaқлaйдилaр. Ҳeч ўйлaб кўрганмисиз, aсaлaрилaр нимa учун уялaрини oлтибурчaкли қилиб ясaйдилaр? Мaтeмaтик oлимлaр бу сaвoлнинг жaвoби тўғрисидa излaниб кўришгaч, кўпгинa тaдқиқoтлaр нaтижaсидa ҳaйрoн қoлaрли бир xулoсaгa кeлишгaн. Яъни, бир oмбoрни энг oз мaтeриaл билaн энг кўп нaрсa сaқлaнaдигaн қилиб ясaшликнинг энг мaъқул усули бу oлтибурчaкли қилиб ясaшдир. Энди бoшқa шaкллaрни тaҳлил қилиб кўрaйлик:aгaр aсaлaрилaр уялaрини дoирa ёки бeшбурчaк шaклидa ясaгaн бўлсaлaр эди, oрaлaридa кeрaксиз бўшлиқлaр пaйдo бўлиб қoлaрди. Бундa эсa кaтaклaрдa кўп мaҳсулoт сaқлaш муaммaoси пaйдo бўлaрди. Учбурчaк ёки тўртбурчaк шaкллaрдa эсa oрaлaридa бўш жoй қoлдирмaсдaн aсaл сaқлaш мумкин. Лeкин бу ердa мaтeмaтик oлимлaр пaйқaгaн бир нoзик нуқтa мaвжуд бўлиб, бу бир-биригa ўxшaмaйдигaн гeoмeтрик шaкллaр ичидa пeримeтри энг қисқaси oлтибурчaкдир.\nAсaлaрилaрнинг бoшқa ҳaйрoн қoлaрли xусусияти эсa, уялaрини ясaгaн вaқтдaги ўзaрo ҳaмкoрлиги бўлиб, инсoн бу уялaрни кўргaнидa, уялaр бир тaрaфдaн бoшлaб ясaлгaн дeб ўйлaши тaбиий. Лeкин aслидa бундaй эмaс. Aслидa эсa, aсaлaрилaр уялaрини бoшқa-бoшқa тoмoндaн бoшлaб ясaйдилaр. Улaр уялaрини уч ёки тўрт тaрaфдaн бoшлaб ясaшгa киришaдилaр, уялaр тутaштирилгaн ердa эсa кичкинa бўлсa ҳaм бир-биригa уйғун кeлмaслик вa xaтoлик кузaтилмaйди.\nAсaлaрилaр бу қoбилиятлaрини туғилгaн вaқтлaридaн бoшлaб нaмoён қилaдилaр. Уя ясaшни вa жaмoa бўлиб яшaшни, кўриш oрқaли ёки вaқт ўтиши билaн ўргaнмaйдилaр. Дунёгa кeлиб кўзлaрини oчгaн вaқтдaн бoшлaб, бу ишлaрни бaжaрa oлaдигaн қoбилиятгa эгa бўлaдилaр. Aрилaргa бу бинoкoрлик сaнaътини ким ўргaтгaн? Бу сaвoлгa жaвoбни Aллoҳ тaoлo инсoниятгa йўл кўрсaтувчи қилиб бeргaн, Ислoм динининг муқaддaс китoби бўлмиш Қуръoни Кaримдaн тoпишимиз мумкин. Қуръoни Кaримдa “Нaҳл” сурaсининг 68-69 оятидa ушбу мўжизaкoр жoнзoтнинг қoбилиятлaрини сири шундaй бaён қилинaди:\nРoббинг aсaлaригa: “Тoғлaрдaн, дaрaxтлaрдaн вa кўтaрилгaн сўритoклaрдaн уй тутгин. Сўнгрa ҳaммa мeвaлaрдaн егин. Бaс, Рoббинг oсoн қилиб қўйгaн йўллaрдaн юргин”, дeб вaҳий қилди. Улaрнинг қoринлaридaн турли рaнгдaги шaрoб чиқaр. Ундa oдaмлaр учун шифo бoрдир. Aлбaттa, бундa тaфaккур қилувчилaр учун oят-бeлги бoрдир. (Aллoҳ тaoлoнинг ҳaйвoнoтлaргa, жумлaдaн, aсaлaригa вaҳий қилиши унгa илҳoм бeриши ҳисoблaнaди. Aллoҳ тaoлo aсaлaрини ярaтгaндa унгa ҳис-туйғу вa илҳoмни қўшиб ярaтгaни учун у кўпгинa aқлли инсoнлaр ҳaм қилa oлмaйдигaн aниқлик билaн ўзигa тoпширилгaн ишни бaжaрaди).\n492500cookie-checkҚуръoндa зикр қилингaн тaбиaт бинoкoрлaриno\nОлдингиҚалб тарбиясиКейингиТошкент Ислом институтида янги 2018-2019 ўқув йили бошланди


МУШТАРИЙЛАР ОЛДИДА ҲИСОБДОРМИЗ — “Qoraqalpog'iston tongi” gazetasi\nМУШТАРИЙЛАР ОЛДИДА ҲИСОБДОРМИЗ\n29.03.2019 “Qoraqalpog'iston tongi”\nБугун ҳар бир вазирлик, идора, корхона ёки ташкилот ўз соҳасидаги фаолияти билан халқимиз олдида ҳисобдордир. Бу албатта ОАВларига ҳам тааллуқли. Аввало шуни таъкидлаш лозимки, ҳар бир нашрнинг ўз асосий йўналиши бор. Таҳририят ана шу мезондан келиб чиқиб нашрнинг мазмун-моҳиятини шакллантиради. Жумладан, «Қорақалпоғистон тонги» газетаси Қорақалпоғистон Республикаси Жўқорғи Кенгеси ва Вазирлар Кенгашининг органи сифатида мамлакатимизда, жумладан Қорақалпоғистондаги ижтимоий-сиёсий, иқтисодий жараёнлар, ислоҳотларнинг бориши ҳақида тезкор, ҳаққоний ва таҳлилий маълумотларни ёритиб боради.\nБарчамизга маълумки, ҳозирги вақтда Қорақалпоғистон Республикасининг ижтимоий-сиёсий ҳаёти, одамларимиз турмушидаги туб ўзгаришлар аввало, Президентимиз Ш.Мирзиёевнинг ташаббус ва ғоялари, фармон ва қарорларида белгиланган вазифалар ижросининг натижасидир. Шунингдек, Президентимизнинг қарор ва фармонларини ўз вақтида ўқувчиларга етказиб бориш аҳолининг бу ҳужжатлардан хабардорлигини оширишда муҳим аҳамият касб этади.\nШундан келиб чиққан ҳолда жорий йилнинг биринчи чорагидаги фаолиятимиз давомида бу масалага алоҳида эътибор қаратдик.\nЖумладан, газетамизнинг биринчи сонида Ўзбекистон Республикаси Президентининг Олий Мажлисга Мурожаатномаси эълон қилинди. Шунингдек, биринчи чорак давомида газетамиз саҳифаларида Президентимиз Ш.Мирзиёевнинг фармон ва қарорлари тўлиқ нашр этилиб борилди. Бундан ташқари Қорақалпоғистон Республикаси Жўқорғи Кенгеси Раисининг фармойишлари, Президиум қарорлари ҳамда Қорақалпоғистон Республикаси Вазирлар Кенгаши Раисининг қарорлари ҳам эълон қилинди.\nБиз газетамиз саҳифаларида фақат фармон ва қарорларнигина эмас балки, уларнинг ижросини таъминлаш борасида амалга оширилаётган ишлар, бу саъй-ҳаракатлар одамларнинг ҳаётига қай даражада таъсир кўрсатаётганлиги ва жараёнларга нисбатан маҳаллий аҳолининг муносабатларини ҳам ўз вақтида ва тизимли равишда ёритиб бормоқдамиз.\nМасалан, шу йил газетамизнинг биринчи сонидаёқ Президентимизнинг Мурожаатномасига нисбатан «Барча эзгу ишлар ниятга боғлиқ» сарлавҳали муносабат берилди. Тўғриси, ушбу Мурожаатнома бўйича таҳририятга турли касб эгаларидан муносабатлар келди. Уларнинг аксариятини ёритишга эришдик.\nГазетамизнинг 14 февралдаги 8-сонида эълон қилинган “Аҳоли муаммоларини ҳал қилишда янгича ёндашув” сарлавҳали материалда эса Ўзбекистон Республикаси Президентининг Қорақалпоғистон Республикасидаги Халқ қабулхонаси раҳбари ўринбосари билан суҳбат уюштирилиб, Президентимизнинг 2019 йил 17 январдаги «Аҳоли муаммолари билан ишлаш тизимини янада такомиллаштириш чора-тадбирлари тўғрисида»ги фармони билан жорий қилинаётган янгиликларнинг мазмун-моҳияти очиб берилди. Газетамизнинг 11-сонида Президентимизнинг 2016 йил 15 февралдаги “Давлат хизматлари кўрсатиш миллий тизимини янада комплекс ривожлантириш чоралари ҳақидаги” қарори асосида амалга оширилиши назарда тутилган вазифалар юзасидан Нукус шаҳар Давлат хизматлари маркази директори билан суҳбат ёритилди.\nМаълумки, Давлатимиз раҳбарининг республикамизга қилган ҳар галги ташрифларида бир қатор йирик лойиҳаларга асос солиниб, қурилиш ишлари бошланади. Газетамизнинг 2019 йилги биринчи сонида Нукус шаҳри ва бошқа туманларда 2018 йил давомида қурилган ана шундай янги иншоотлар ҳақида суратлари билан кенг ҳажмда мақола берилди.\nБугунги кунда Президентимиз ташаббуси билан Мўйноқ тумани, хусусан, Орол денгизининг қуриган қисмида амалга оширилаётган ишлар бутун дунё ҳамжамиятининг эътибор марказида бўлмоқда. Бу янгиланиш ва бунёдкорлик ишларини ҳам газета саҳифаларида кенг ёритишга ҳаракат қилаяпмиз. Жорий йилнинг дастлабки чорагида газетамизда Мўйноқ туманидаги бунёдкорлик ишлари ва Орол денгизининг қуриган майдонларида ҳимоя ўрмонзорларини барпо этишга оид 13 та материал ёритилган. Мавзуга оид дастлабки материал газетанинг биринчи сонидаёқ Орол денгизи қуриб бориши оқибатида юзага келган экологик аҳволни юмшатиш, денгиз ҳудудида чўлга чидамли ўсимликлар экиш бўйича Қорақалпоғистон Республикаси Жўқорғи Кенгесининг халқимизга мурожаати билан бошланди. Шундан сўнг газетанинг деярли ҳар сонида бу мавзу бериб борилди. “Саксовул экилган майдон 103 минг гектардан ошди”, “Орол бўйи обод бўлади”, “Орол денгизининг сувсиз ҳудуди ўрмонзорга айланади”, “Ҳашарчилар меҳнати муносиб баҳоланди” каби сарлавҳаларда ёритилган мақолалар шулар жумласидандир.\nГазетамизда “Мулоҳаза учун мавзу” рукни остида танқидий таҳлилий материаллар бериб боришга ҳам алоҳида эътибор қаратилмоқда. Хусусан, газетанинг 5-сонида “Дарсликларнинг кўчирма нусҳалари сотилаётгани бугунги кун талабига тўғри келадими?” сарлавҳали мақола ёритилди. Бу жараёнда мухбир мавзуни ҳар томонлама ўрганиб, айрим фактларни суратга олган ва тегишли ходимларнинг фикрлари билан ҳам ўртоқлашган. Жумладан, мақолада Қорақалпоғистон Республикаси Халқ таълими вазирлиги ва республикамиздаги иккита нашриёт масъул ходимларининг фикри ва бозордаги сотувчиларнинг умумий фикрлари таҳлилий берилган.\nШунингдек, газета саҳифаларида Президентимиз томонидан тегишли фармонлар билан тасдиқланган “Фаол инвестициялар ва ижтимоий ривожланиш йили” давлат дастурининг жойлардаги ижроси, “Обод маҳалла”, “Обод қишлоқ” дастурлари ҳамда “Ҳар бир оила тадбиркор”, “Ёшлар келажагимиз” дастурлари ижроси бўйича ҳудудларда амалга оширилаётган кенг кўламли ишлар ҳақида ҳам мақола ва хабарлар бериб борилмоқда. Уларда мазкур давлат дастурлари асосида амалга оширилаётган ишлар аҳолининг турли қатламлари ҳаётида қанчалик ўзгаришлар ясаётганлиги ифода этилган.\nБугунги кунда жамиятимизда бўлаётган ўзгариш ва янгиланишларни ҳафтада бир марта нашр этиладиган газета орқали бериб бориш қийин, албатта. Бу борада бизга газетамизнинг иловалари бўлган “Қорақалпоқ адабиёти” ва “Гулойим” газеталари қўл келмоқда. Хусусан “Қорақалпоқ адабиёти” газетасида мамлакатимиздаги адабиёт, санъат, маданият, маънавий ва маърифий соҳалардаги ислоҳотлар, янгиликлар кенг ёритиб борилади. Тўрт тилда нашр этиладиган газета саҳифаларида қорақалпоқ ва ўзбек адабиёти намуналари билан бир қаторда, хорижий ижодкорлар асарларининг қорақалпоқ ва ўзбек тилига, ўзимизнинг ёзувчи шоирларимиз асарларининг рус, инглиз тилларига таржималари ҳам бериб борилади. Шу баробарда “Қорақалпоқ адабиёти” газетаси орқали юзга яқин янги номлар, ёш ижодкорлар билан бир қаторда ўнлаган таржимонлар кашф этилди. “Гулойим” газетаси бевосита хотин-қизлар нашри сифатида фаолият олиб боради.\nАлбатта, режаларимиз ҳам кўп. Хусусан, келажакда танқидий-таҳлилий мақолаларга кўпроқ эътибор қаратиш ниятидамиз. Шунингдек, фуқароларнинг муаммоларини, мурожаатларини ва улар юзасидан тегишли ташкилот ва идораларнинг жавоблари ва муносабатларини газетада ёритиб бориш ниҳоятда муҳимдир. “Фикр”, “Таклиф” рукнлари орқали эса халқимиз, ёшлар ва хотин қизларнинг мамлакатимиздаги ислоҳотлар жараёнини янада жадаллаштириш, камчилик ва муаммоларни бартараф этишга оид фикр ва таклифларини ёритиб бориш назарда тутилмоқда.\nХулоса ўрнида айтганда, газетани халқнинг очиқ минбарига айлантириш, олиб борилаётган ислоҳотларнинг, барча жараёнларнинг шаффофлигини таъминлашга ҳисса қўшиш бизнинг асосий мақсадимиздир.


2007 йилда Буюк Британия ҳукумати жуда ташвишли маълумотларни эълон қилди. Унда айтилишича, алкохолли (спиртли) ичимликлардан кўриладиган зарар йилига 20 миллиард фунт-стерлингдан ошар экан. Ичкилик сабаб бўладиган карахтлик ва турли касалликлар натижасида бир йилда 17 миллион иш куни йўқотилиб, иш берувчилар салкам 6,5 миллиард фунт-стерлинг зарар кўришади. Мамлакат солиқ тўловчиларининг 1,7 миллиард фунт-стерлинг маблағи йилига ана шу бемаъни ишга сарф бўлиб кетади.\nОдамлар ароқ ва вино кабиларнинг соғлиқ учун қанчалик хавфли эканидан хабардор қилинган. Соғлиқни сақлаш хизмати маълумотларига кўра, мастлик натижасида Англияда йилига 1 миллион 200 минг зўрлаш ҳодисаси содир бўлади. Касалхонага тушган ҳар ўн кишидан бири ичкилик туфайли азият чекади. Дам олиш кунлари, ярим кеча, тонгга яқин бу кўрсаткич еттитадан ўнтагача кўпаяди. 1 миллион 300 минг мактаб ўқувчиси майхўр ота-оналаридан зулм кўради.\nБуюк Британияда ичкиликбозлик йилига 22 минг кишининг ўлимига, 150 минг кишининг хасталикдан ёки кўнгилсиз воқеадан касалхонага тушишига сабаб бўлмоқда. Шунингдек, ҳар йили 1 миллион 200 мингтача зўрлаш, номусга тажовуз қилиш ҳолатлари қайд қилинади. Сиёсатчилар, бу соҳанинг мутахассислари бу ҳолатга қарши киритган таклиф алкоголли ичимликлар билан савдо қилувчи савдо шохобчалари иш вақтини узайтириш, уларнинг кун бўйи очиқ туришини таъминлашдан иборат бўлди.\nАмерикалик тадқиқотчи олим доктор Эдвард Хилл спиртли ичимликларнинг асаб тўқималарига, бош мия фаолиятига зарарли таъсири шу кунгача эълон қилинган маълумотлардан аслида икки баравар ортиқ эканини аниқлади. Унинг фикрича, ичувчи ёшларда миянинг бошқарув фаолияти сустлашиб, эслаб қолиш ва фикр юритиш қобилияти ичмайдиган ёшларга нисбатан 10-20 фоиз заиф бўлади. Америкалик майхўрларнинг аксарияти ичишни 12 ёшидан бошлайди. Кузатишлар уларнинг дарс ўзлаштириш қобилияти тенгдошларига нисбатан жуда паст эканини кўрсатди. Доктор Эдвард Хиллнинг айтишича, ичкилик сабабидан пайдо бўлган руҳий хасталиклар туфайли Ғарбда ўз жонига қасд қилишлар тобора кўпаймоқда.\nИчкиликнинг ҳаромлигини бугунги кунда илм-фан ҳам исбот этмоқда. Франсуз шифокори Дэмме 28 йил мобайнида ўнта оилани кузатган. Бу оилаларда ота ҳам, она ҳам ичкиликка мубтало бўлганлардан эди. Мазкур хонадонларда дунёга келган 57 та боладан 25 таси ёшига етмасданоқ нобуд бўлган. 17 таси руҳий жиҳатдан хаста бўлган, 5 нафарининг бош миясида сув йиғилган, фақат ўнтасигина рисоладагидай ўсган.\nМашҳур доктор Алфина Деброч ҳаёт ва ароқ ҳақидаги мулоҳазаларида бундай ёзади: «Спиртли ичимликларни кўп истеъмол қиладиган миллатларда ўлим кўпайиб, туғилиш камайиб кетади. Ароқнинг мудҳиш оқибати миллат фаолиятини сусайтиради, жиноятларни авж олдиради, ижтимоий иллатлар урчиб кетади. Сархушлик оқибатида кўплаб фалокатлар рўй беради. Касалманд, мажруҳ-майиб болалар туғилади, уларнинг ўлими тезлашади. Ҳар бир инсон миллатини сақлаб қолишни ўйласа, ичкилик деб аталувчи заҳри қотилга қарши ўт очмоғи лозим».\nРус шифокори И. В. Стрелчукнинг ёзишича, ароққа мубтало бўлган алкашларда кўкрак қисиши (стенокардия), юрак мушагининг емирилиши (инфаркт) ёки юракнинг фалажланиши каби бахтсиз ҳодисалар кўп юз беради.\nОлим В. Кутснинг ҳисоб-китобига қараганда, ичилган юз грамм спиртли ичимлик спортчини икки ҳафтага ишдан чиқаради.\nТадқиқотчи Ашаффенбург шундай дейди: «Ароқхўр оиласида наслий ногиронликдан ташқари кўплаб фалокатлар рўй беради. Унинг боласи ифлослик ва қашшоқликда ўсади, маст отанинг қилмишларига беихтиёр гувоҳ бўлади, жанжалларни, уриш-сўкишларни кўради. Шундай шароитда ўсган боладан нима кутиш мумкин?»\nБугунги тиббиёт ароқ ҳақида бундай дейди: «Спиртли ичимликлар одам танасининг барча ҳужайра ва тўқималарига заҳарли таъсир кўрсатади ва энг аввало, сурункали гастрит, ошқозон яраси касалликларини юзага келтиради».\nЛеонид Орловский тадқиқотларидан маълум бўлишича, Россияда спиртли ичимлик ичувчиларнинг 16-17 фоизида иш унумдорлиги пасайиб кетган, 20 фоизида оилавий қўйди-чиқди бўлган. Жами жиноятларнинг 85 фоизи, безориликларнинг 90 фоизи, қотилликнинг 70 фоизи, кўча жиноятларининг 47 фоизи, уйдаги фалокатларнинг 22 фоизи, ишхоналардаги бахтсиз ҳодисаларнинг 45 фоизи мастликда содир бўлган.\nҚадимги Рим ҳукмдори Юпитер чўлоқ фарзанд кўрган. У бунинг сабабини суриштирганида донишмандлар бир овоздан: «Фарзандингни кайф остида орттиргансан», дейишди. Шу-шу римликлар орасида ўттиз ёшгача ичиш қатъиян ман этилди. Чунки донолар шу ёшгача соғлом фарзанд туғилади, деб ҳисоблашган. Шу важдан кўп жойларда никоҳ куни келин ва куёвга спиртли ичимлик берилмайди.\nАкадемик Иван Павловнинг шогирди М. Петрова тажриба учун итларга 15-20 граммдан алкоголни сутга аралаштириб бериб юрган. Асаби кучли итлар 40 дақиқадан сўнг маст бўлиб, эртасига ўзларини соппа-соғ сезишган. Асаби кучсиз итлар эса уч кунгача ўзлаарини хаста ҳис қилишган. Бу итлар тезда алкоголга ўрганиб қолган, қанча берилса ичаверган. Асаби кучли Жой лақабли ит сут билан 15 грамм алкогол ичганидан сўнг бир соат чамаси ғалати бўлиб юрган, кейин қайт қила бошлаган, кйн бўйи овқат емаган. Шунда қилиб ичкиликка қарши бош мия ғалаёни етти кун давом этган. Саккиз кундан кейин Жойга яна икки марта ўша миқдорда алкогол ичиришган. Ит яна олти кун касал бўлиб ётган. Шундан сўнг у алкогол аралашган сутни бутунлай ичмай қўйган. Қизиғи шундаки, итнинг қорни очса-да, кейинчалик алкогол қўшилмаган сутдан ҳам ҳазар қиладиган бўлиб қолган. («Khilafa.com Journal» сайти).\nМусулмонлар учун бундай кенг кўламли фожиа билан боғлиқ муаммолар деярли бегона. Биз бу ҳаром ичимликлар соғлиққа ёки ҳушёрликка зарар етказгани учунгина ичкиликдан тийилмаймиз. Бизга Аллоҳнинг бу ёмон, гуноҳ ишдан қайтаргани кифоя. Аллоҳ таоло бандаларининг берилган имкониятлардан тўлиқ фойдаланиб, тўғри ҳаёт кечиришини истайди. Ғарбда юзага келган муаммоларни ўрганар эканмиз, Аллоҳ таолонинг қатъий тақиқлари инсоният учун қанчалар фойдали эканига ишончимиз комил бўлаверади.\nMore in this category: « Сигарет чекувчиларнинг ақлий қобилияти (IQ) пастроқ Ҳаж ва ҳожининг саломатлиги. Тиббий тавсиялар »


Ходорковский фамилиясини бренд сифатида рўйхатдан ўтказди\n09:37 / 09.09.2015\nАйтилишича, бренд 150 турдаги товар ва хизматларда, шу жумладан, сиёсий фондлар, кўчмас мулк операциялари, кийим-кечак ва пойабзалда ишлатилади. Шунингдек, у голографик маҳсулотлар, рингтон ва видеоўйинларда қўлланиши мумкин.\nБренд Россияда 17 апрелда рўйхатдан ўтказилди. Патент мурожаатномаси 2013 йилда топширилган эди.\nЭкспертларнинг таъкидланишича, бундай кенг миқёсда қўлланиладиган бренднинг рўйхатдан ўтказилиши бошқа шахсларга ўз манфаатлари йўлида Ходорковскийнинг номидан фойдаланиш имкониятини ёпиб қўйиш мақсадида амалга оширилган.


29212 Ўқиш режими + -\nОрасида туғиш ва эр-хотинлик алоқаси борларга.\nБунда кишининг туққанлари, яъни ота-онаси, неча поғона юқори бўлсалар ҳам, бобо-момолари киради. Ана шуларга мазкур киши закотини бериши мумкин эмас.\nЯна кишидан туғилганлар, яъни ўғил-қизлари ва неча поғона паст бўлсалар ҳам, уларнинг ўғил-қизлари закот олишлари мумкин эмас.\nДемак, закотни болаларга, хотинга бериш мумкин эмас. Шунингдек, ота-онага ҳам бериш мумкин эмас. Чунки боланинг мол-мулки ота-онаники ҳисобланади.\nЎзининг қулига, бир қисмини озод қилган қулига.\nҚул хожанинг мулки бўлади. Закотини ўз мулкига бериш эса дуруст эмас.\nБойга, унинг қулига ва кичик ёшдаги боласига.\nБану Ҳошимга, уларнинг мавлоларига.\nВа зиммийга эмас. Унга (зиммийга) закотдан бошқасини берса бўлади.\nИслом давлати соясида яшаётган «аҳли зимма» деб аталувчи бошқа дин вакилларига закотдан бериб бўлмайди, чунки закот мусулмонлардан олиниб, мусулмонларга берилиши шарт. Аммо аҳли зиммага нафл садақалардан, садақаи фитрдан берса бўлади, чунки аввал айтилганидек, закот молиявий ибодат бўлиб, уни бериш учун ҳам, олиш учун ҳам мусулмон бўлиш керак.\nФосиқларга закот берса бўладими?\n«Фосиқ» деб баъзи гуноҳ ишларни қилиб, номи чиққан одамга айтилади. Мусулмон одам-у, лекин гуноҳ ишлар ҳам қилган бўлади. Қадимги уламоларимиз: «Бундай одамларга закот бериш мумкин», деганлар. Шу билан бирга, закотни олгандан кейин уни фисқ ва гуноҳ ишларга сарфламаслиги аниқ бўлиши керак, деган шартни қўйганлар. Балки унга закот бериш асносида уни фисқни тарк этиб, тақво йўлини лозим тутишга даъват қилинади. Лекин фисқи ила мусулмон жамиятига, динга ва дин аҳлига ёмонлик қилган одамга закот берилмайди.\nКучли, бирор касбга қодир кишилар.\nЖумҳур уламолар: «Бу тоифадаги кишиларга закот олиш жоиз эмас», десалар ҳам, ҳанафий уламолар: «Моли нисобга етмаган бўлса, олса бўлаверади», дейдилар. Лекин уларнинг закот сўрашлари, тиланчилик қилишлари ҳаром бўлади.\nБЎҲТОН Маънавий жиноятлар ҳақида сўз кетар экан, уларнинг моддий, яъни жисмонан ҳис этиладиган жиноятдан ҳам ёмонроқ эканлигини таъкидламоғимиз лозим бўлади. давоми...\n11:42 / 20.03.2017 2338\nСаломатлик туман бойлик. Дини Исломда ҳар бир шаръий амал ибодатдир. Буларнинг барчаси инсоннинг икки дунёдаги саломатлигини таъминлайди. Буюк уламоларимиз, давоми...\n01:42 / 30.11.2016 1577\nМеҳрибон ва раҳимли Аллоҳ номи билан бошлайман Буюк Аллоҳга ҳамд, коинот Сарварига ва саҳобаларга, тобеъинларга, уларнинг нурли йўлларини давом эттирганларга давоми...\n08:22 / 24.11.2016 2145\nУшбу ёз фаслида кимлардир мактабни тамомлади. Дарслар, навбатчиликлар, иккию беш баҳолар, жанжал ва тортишувлар, дўстлик, умумий қилиб айтганда, болалик ўз давоми...\n11:00 / 13.07.2019 2105


≡Бугуннинг гапи 10:01, 02.02.2017 ✔1156\n≡Бугуннинг гапи 09:59, 02.02.2017 ✔826\n≡Бугуннинг гапи 09:59, 02.02.2017 ✔1243\n≡Бугуннинг гапи 09:58, 02.02.2017 ✔818\nОЛТИ ЯШАР ҚИЗНИНГ СЕПИ\n≡Бугуннинг гапи 10:09, 26.01.2017 ✔1007\nёхуд камёблашаётган ҳақиқатлар\nОила муқаддаслигига риоя қилиш, уни кўз қорачиғидек асраб-авайлаш оиланинг ҳар бир аъзосига алоҳида вазифа ва масъулият юклайди.\n≡Бугуннинг гапи 10:02, 26.01.2017 ✔685\nУ қандай ишлаяпти?\nМобиль телефонда гаплашаётганингизда, айрим ҳолларда алоқа тўсатдан узилиб қолади. Чекка ҳудудларда эса антенна «чиқмайди», алоқа сифати яхши эмас. Ёки бўлмаса, бирор маълумотни юклаб олмоқчи бўлсангиз, интернетингиз узоқ «ўйланади».\nБИРОВНИНГ ҲАҚИ ЭВАЗИГА КЕЛГАН СОВҒА\n≡Бугуннинг гапи 11:27, 19.01.2017 ✔892\n— Бир дўстим билан супермаркетга кирдик. Харидни якунлаб, тўловни қилиб бўлиб, бекат томон ошиқдик. Дўстим тўлов паттасидан кўзини узмасди. Шу пайт у тўхтади.\n≡Бугуннинг гапи 11:27, 19.01.2017 ✔757\nёхуд ўқувчи қалбига йўл ахтариб\nЯнги ўқув йили бошлангач, раҳбарият менга янги гуруҳ ўқувчиларини бириктирди. Бу сафарги ўқувчиларим олдингиларидан тубдан фарқ қилишини сезишим учун кўп вақт керак бўлмади...\nИШСИЗ БЎЛИШ — АЛИМЕНТ ТЎЛАШДАН ОЗОД ҚИЛМАЙДИ\n≡Бугуннинг гапи 11:26, 19.01.2017 ✔952\nМаълумотларга кўра, сўнгги беш йилда Тошкент шаҳрида оилавий ажримлар уч баробарга ошган. Шу боис жамиятимиздаги бу ўткир ижтимоий муаммога қарши курашиш давлат сиёсати даражасига кўтарилган. Хусусан, Тошкентдаги маҳаллаларнинг психолог ва ҳуқуқшунослари жалб қилинган яраштирув комиссиялари фаолияти натижасида 2016 йилда 1361 бола тарбияланаётган 1012 оиланинг ажрашиб кетиши олди олинди. Аммо бу ҳали етарли дегани эмас, албатта.\nКИЧИК ЭЪТИБОРСИЗЛИК ОРТИДАГИ ОҒИР ХАТАР\n≡Бугуннинг гапи 08:42, 12.01.2017 ✔1540\nБугун «Она ва бола соғлом бўлса, оила бахтли, оила бахтли бўлса, жамият мустаҳкам бўлади», деган ҳаётбахш қадрият асосий ғоямизга айланган экан, буни амалга ошириш барчамиздан катта масъулият талаб қилади. Айниқса, бола парваришида зиғирча бўлса-да эътиборсизликка йўл қўйиш бир умрлик пушаймонликка олиб келиши мумкин.\nБИР ҚЎЛДА ТЕЛЕФОН, БИР ҚЎЛДА КАПГИР\n≡Бугуннинг гапи 12:29, 05.01.2017 ✔885\nТараққиёт меваси қисобланган қўл телефонлари бизга қанча имконият тақдим этаётган бўлса, аксариятимизга шунча салбий таъсир ўтказмоқда ҳам. Албатта, бу «сотка»нинг айби эмас, илло, ундан яхшилик йўлида ҳам, тубанлик йўлида ҳам фойдаланувчи сизу бизнинг ўзимиз. Афсуски, бугун шу митти матоҳ кўпчиликнинг қўлида маънавий бузуқликнинг уясига айланиб бормоқда...\n≡Бугуннинг гапи 12:28, 05.01.2017 ✔858\nёхуд болангиз атрофни кимдан ўрганмоқда?\nАмир Темур хиёбонидаги ўриндиқда китоб ўқиб ўтиргандим. Болакайнинг «вой, супермен…» деган ҳайрат тўла овози эътиборимни тортди. Ён атрофдан мультфильм қаҳрамони либосини кийиб юрувчиларни қидириб тополмадим.\nЧИН СИНОВНИНГ СОХТАЛИКЛАРИ\n≡Бугуннинг гапи 12:27, 05.01.2017 ✔848\n«Оила даврасида» газетасининг 2016 йилдаги 48 (238)-сонида чоп этилган «Шеърият шуурсизлик эмас ёхуд бу оламга туйнукдан кираётганлар» сарлавҳали мақола айни вақтда айтилган гап бўлди.\nИТИГА ТЎН КИЙДИРАЁТГАНЛАР\n≡Бугуннинг гапи 10:42, 22.12.2016 ✔1123\nёхуд фаросат бўлмаса, жониворда нима айб?\nАвтобусга қўлида кучук кўтариб олган бир аёл чиқди. Қизиғи, аёл кучукни худди шаҳзодалардай кийинтириб олган эди. Жониворнинг бу ҳолати аёлга ёқаётгандир эҳтимол, аммо унинг ўзига-чи? Агар бу кучук одамлар тилида гапиролганида, «Мени булардан халос этинг, илтимос», деб айтарди балки...\nТАШВИШИНГ БЎЛМАСА, ҚИЗ УЗАТ\n≡Бугуннинг гапи 10:41, 22.12.2016 ✔1141\nЯқинда газетада мақолам чиққач, бир аёл таҳририятга мени қидириб келибди. Қизини узатгач, тўйдан сўнг у билан ўзаро қўнғироқлари ҳақида гапириб берди. Дардини эшитиб, фиғоним фалакка чиқди. Қизини «ҳеч кимдан кам қилмай узатиш учун» бу оила эл-халққа жуда катта дастурхон ёзиб, қудаларга сарпо, совға-салом «пойга»сида ортда қолмай, тўй қилибди. Энди ташвишдан қутулдим, деб турса...\n«ТИЛИ ОМОН БЎЛСА, ЎЛМАЙДИ МИЛЛАТ»\nТилимизнинг эртанги тақдири нима бўлади?\nУнинг таназзули ҳақидаги гаплар қанчалик асосли?\n✔ 33  17:08, 18.10.2018\n✔ 45  17:46, 11.10.2018\n✔ 42  17:46, 11.10.2018\n✔ 64  11:33, 04.10.2018\n✔ 49  11:32, 04.10.2018


Эрдўғон Арманистонга қайси давлатлар қурол етказиб...\n18.10.2020 20:04 0 17742\nТуркия президенти Ражаб Тоййиб Эрдўғон Россия, АҚШ ва Франция Арманистонга қурол етказиб бераётганини эълон қилди.\n«Арманистон сулҳни яна бузди. Россия, АҚШ ва Франциядан иборат ЕХҲТ Минск гуруҳи Арманистонни қурол-яроғ билан ҳар томонлама қўллаб-қувватламоқда. Улар Арманистонга тарафкашлик қилмоқда», — деди Эрдўғон Ширнак вилоятида сўзга чиққанда. Трансляция турк етакчисининг «Twitter»ида олиб борилди.\nЯқинда Туркия президенти Франция раҳбари Эммануэль Макроннинг ислом дини бутун дунёда инқирозни бошдан кечираётганини даъво қилиб, «ислом сепаратизми» ҳақида мунозарали фикрларига кескин танқидий муносабат билдирганди.\nТоғли Қорабоғдаги низо 1988 йилнинг февраль ойида Тоғли Қорабоғ мухтор вилояти Озарбайжон ССР таркибидан чиқишини эълон қилганидан сўнг юзага келганди. Низо қонли қуролли тўқнашувга сабаб бўлган. Низони тинч йўл билан ҳал этиш бўйича музокаралар Европада хавфсизлик ва ҳамкорлик ташкилотининг Минск гуруҳи доирасида 1992 йилдан бери ўтказиб келинади. Озарбайжон ўз ҳудудий яхлитлигини сақлаб қолишга даъво қилмоқда, Арманистон тан олинмаган республика манфаатларини ҳимоя қилмоқда.\nРоссия АҚШ Франция Туркия Ражаб Тоййиб Эрдўғон тоғли қорабоғ\nХориж Кеча, 11:40\nМаданият 24/11, 20:14


БИР ЙИЛДА ИККИ МАРТА УЙЛАНИШ?! | Суғдиёна биринчи аёллар электрон журнали\nТурмуш ўйин эмас, эркаклар!\n«Нима учун ажрашганлар ҳақида кўп ёзасизлар», деган саволлар ҳам ёғилиб қолади баъзан. Биз ажрашган оилаларни кўз-кўзлаш учунмас, уларни тиклашга ёрдам бериш, ҳеч бўлмаганда, бошқалар хулоса чиқариб, оиласини асрашини истаганимиз учун ҳам бу мавзудаги мурожаатларни бефарқ қолдира олмаймиз. Таҳририятга анъанавий савол билан мурожаат бўлди: «Қонуний никоҳимиз йўқ, 4 ой яшаб ҳомиладор пайтимда ажрашганман. Ҳозир 1 ёш ўғлим бор. Менинг алимент борасида бирор ҳуқуқим борми?»\nМурожаат эгасининг ҳуқуқий саволига жавоб бердик-да, масаланинг қўшимча тафсилотларини таҳлил қилишга киришдик. Зеро, воқеа қаҳрамонларининг хатоларини бошқалар такрорлашмасин. 25 ёшли қиз 2015 йилнинг бошида турмушга чиққан. Қайнопаси билан қўшни бўлиб яшашган, у эса янги оила ҳаётига аралашаверган. Қайнота-қайнона билан кичик муддатда тил топиша олмаган келинчак жанжалнинг қаҳрамони бўлиб қолаверган. Бир куни эри уйида йўқлигида келин ва оила аъзолари ўртасида низо келиб чиққан. Келиннинг отаси келган, бўлган-бўлмаган гаплар билан куёвнинг устига мағзава ағдаришган. Ўғил ишдан қайтгач, қайнота-қайнона «Ё хотинингни дейсан, ё бизни», деб шарт қўйишган. Эри эса бошини қуйи солганча фақат ота-онаси томон бўлган, улардан узр сўраган, хотинининг ёнини олмаган... Келин «Қадримни бир пул қилди», деб аразлаб уйига кетган ва эрсиз қолган. Чунки йил бошида уйланган йигит, йил охирида ҳам ўзини бошини очиқ ҳисоблаб, тўй қилган. Бу сафар эса никоҳ расмийлаштирилган. Бу орада биринчи хотини ўғил туққан, йигит ота-онасидан яширинча фарзандини бир-икки кўриб кетган. Аммо ҳалигача иккинчи хотини хомиладор бўлолмаяпти. Собиқ эр «Сен билан ярашаман, буниси билан ажрашаман», деб биринчисини умидвор қилиб туради. Келин «Гапингизга ишонмайман», деб урушиб берса, яна йўқолиб кетади. Келиннинг нияти ярашиш эмас, у ҳуқуқларини тикламоқчи...\nЖудаям кўп учрайдиган ҳолат, шундай эмасми? Воқеани эзғилаб ҳикоя қилиб, беҳиссиёт ёзганимиз сабаби шу каби анъанавий ажримларда ҳамманинг айби очиқ кўринсин, деган мақсадимиз бор. Албатта, бу гаплар келин томоннинг қараши, эр томонда эса яна бу вазиятга 99 хил фикр, мингта баҳона бўлиши турган гап. 4 ой ичида турмуш ўртоғидан катта садоқат талаб қилиб, бироз шошилган, сабр қилмаган келинчак аслида кўп нарсани бой берганини ич-ичидан тан олишига ҳеч шубҳамиз йўқ. Бироқ, келинларни муҳокама қилмоқчи эмасмиз. Шундоқ ҳам «Аёлларга сабр қилинг, ўзингизнинг айбингиз кўп», деган мазмунда ёзган мақолаларимизни ҳар сондан топиш мумкин. Бу сафар “оиланинг боши” деган номи бор-у, бироқ бу ваколатини ҳадеб уйланавериш, оилани ва унинг ортидан муаммоларни кўпайтираверишга сарфлайдиган ЭРлар ҳақида гаплашамиз. ҲУРМАТЛИ ЭРКАК, уйланаётганда инсон фақат моддий эмас, маънавий жиҳатдан ҳам етук бўлиши керак, бу зерикарли гап эмас, маънавий етук инсон деганда, энг яхши фазилатларга эга бўлиш билан бирга, ҳаётни, дунёни, одамларни ўрганишдан тўхтамайдиган, мустақил фикр ва иродали, иймони бутун, очиқ фикрли, яхши гумонли инсон назарда тутилади. Сизга бир савол, сиз ўзингиз жуфти ҳалол деб танлаётган инсонингизни қанчалик яхши биласиз? Тўғри, бу қалтис савол, чунки одам бирга яшаб кўрмагунча кимнинг кимлигини билиши қийин. Унда осонроқ савол: ҳар ҳолда онангиз ёки опангизнинг қандай инсон эканлигини, уларнинг кўнглига йўл топиш учун нималар қилиш кераклигини бошқалардан яхшироқ биларсиз? Нега ўша билганларингизни сизга умрини бағишлаш учун уйингизга келган аёлга секингина шипшитиб қўймайсиз? Нега оилангиз аёллари сизни “шантаж” қилишларига, сиздан фойдаланиб, ўзларига қулай, бироқ сизга ноқулай вазиятларни яратишларига йўл қўясиз? Сизни бахтли қилмоқчи бўлган одамлар кимлар: аёлингиз, ота-онангиз, опа-сингилларингиз, қисқача айтганда, улар душманингиз эмас. Унда нега уларга ҳақиқий ҳис-туйғуларингизни очиқ айтмайсиз? «Мен сизни яхши кўраман, уни ҳам яхши кўраман, агар иккингиз ҳам мени яхши кўрсангизлар, ўзаро келишинглар», деёлмайсиз, нега? Биласизми, энди сизнинг касрингизга, аниқроғи, беқарорлик, иккиланишлар ва иродасизлигингиз эвазига бир уй аёл ўзини бахти бекам ҳисоблаб яшайди. Яна етмаганига хато устига хато қилгансиз! Ҳатто тикувчи битта кўйлак тикаётганда етти ўлчаб, етти кесади, сиз эса ўйлаб ҳам ўтирмагансиз: бир йилда икки марта уйланиш! Қойил-эй! Сизнинг мустақил қарор қабул қила олмай лаллайганингиз эвазига бугун уч аёлнинг бошида уч хил хаёл.\n1.СОБИҚ АЁЛИНГИЗ. Энди унинг турмушга чиққиб, ажрашган деган номи бор. Бунинг устига, отасиз фарзанд ўстираяпти, никоҳингиз расмий бўлмаса-да, уларнинг олдида ҳамиша моддий ва маънавий қарзингиз бор. Унга алам қилади, эр бермоқ — жон бермоқ. Лекин у кўп марта алданган, чунки боласининг отаси беқарор. Ҳар ҳолда аёл мураккаб ўйин қилмоқчи эмас, у ўзига ҳар қанча қийин бўлмасин, ҳамма ўз йўлидан кетишининг тарафдори. 2.ОНАНГИЗ. У сизни бахтли қилмоқчи эди. Лекин жаҳл чиққанда, ақли кетади, деган нақл у кишига ҳам ёт эмас. Унинг фикрини ўзгартиришингиз, аёлларни келиштиришингиз мумкин эди, ҳеч бўлмаганда қатъиятингиз, қошингизни уюб қўйишингиз билан аёлларнинг овозини пасайтира олардингиз, сиз эриндингиз, лақмалик қилдингиз. Онангиз сизни тушкун ҳолатдан чиқариш учунми, ёки аввалги қудаларига зарба бериш мақсадидами, шартта уйлантирди. Энди эса дарди ичида. Ўғли ҳардамхаёл, ҳомиладор келинини ҳайдаб солди, бу келини эса туғмаяпти, боласининг боласини кўролмай армонда. Хато қилдиммикан, деган қалб оғриғи ҳам бўлса ажабмас.\n3.ЯНГИ ХОТИНИНГИЗ. Кўпинча ажрашган йигитга турмушга чиқаётган қиз ўзидаги бирор муаммо (ёши катталашиб бораётгани, соғлиги, оилавий муаммолари, моддий ҳолати) эвазига тўйга розилик беради. Сизнинг ҳолатингизда қандай билмадик-у, лекин иккинчи турмушнинг масъулияти ва муаммолари ўзига хос эканлиги аниқ. Иккинчи доимо эрининг биринчисига кетиб қолишидан хавотирда яшайди. Айниқса, биринчининг фарзанди бўлса, у доим гўё столнинг ярмида ўтирган одам каби тушиб кетадигандек, суянчиқ — эрни маҳкам ушлашга уринади. Жанжал ва низолар, солиштириш ва таққослашлар мана шундан келиб чиқади. УЧ ЎРТАДА ЯНА ЎЗИНГИЗГА ҚИЙИН. Худо кўрсатмасин-у, бу жуфтингиз билан ҳечам фарзандли бўлолмасангиз, яна хотин алмаштирасизми? Аслида, эса ҳамма вазиятга ўртача ечим топиш мумкин.\nҚани энди, ҳамма ҳам иккинчи турмушдан бахтини топиб кетсайди... Бас шундай экан, ҳурматли эркаклар, кимларнингдир тазйиқи остида ажрашишдан аввал ўзингиз нимани исташингизни аниқлаб олинг, вазиятга ҳушёр ва очиқ кўз билан қарашни ўрганинг. Қачонгача боши очилмаган аёллару тўлақонли отаси йўқ болалар бир эркакнинг йўлига қараб ўтираверади? Эркакнинг доимо ўз мустақил қарори ва ҳаммага мақбул келадиган фикри бўлиши керак. Оила ўйинчоқ эмас, эркак ҳам ўйинчоқ ўйнайдиган ёш бола эмас, хотинни ҳадеб қўйгунча, ақлни вақтида йиғиб олган маъқул! Азиза ҚУРБОНОВАTwitter НравитсяSocButtons v1.5


Қонунчилик палатаси аъзолари сайлаб бўлинди\n9 январь куни Ўзбекистон Олий Мажлисининг Қонунчилик палатасига сайлов ўтказувчи 58 та ва маҳаллий кенгашларга сайлов ўтказувчи 946 та сайлов округида такрорий овоз бериш бўлиб ўтди.\n26 декабрда бўлиб ўтган парламент сайловининг биринчи босқичида Қонунчилик палатасининг 62 депутати сайланган эди.\n10 январь куни Тошкентда Марказий сайлов комиссияси такрорий овоз бериш натижалари юзасидан матбуот анжумани ўтказди.\nМСК раиси Бўритош Мустафоевнинг сўзларига қараганда, сайловда такрорий овоз бериш ўтказилган сайлов округларида рўйхатга олинган сайловчиларнинг 5 миллион 400 минг кишидан ортиғи, яъни қарийб 80 фоизи иштирок этган. Такрорий овоз бериш Ўзбекистон қонунчилигига мувофиқ равишда ўтказилган. Қонун бузилишлари ҳақида шикоят ва аризалар келиб тушмаган.\nШундай қилиб Олий Мажлис Қонунчилик палатасининг 120 аъзоси сайлаб бўлинди.\nСайловнинг биринчи босқичида хорижий ва маҳаллий кузатувчилар иштирок этган эди. Ўшанда Европада хавфсизлик ва ҳамкорлик ташкилоти кузатувчилари Ўзбекистондаги сайлов демократик меъёрларга мос келмаслиги ҳақида баёнот берганди. ЕХҲТ миссияси раҳбари Любомир Копайнинг таъкидлашича, турли ҳокимият органлари сайлов қонунчилигини тадбиқ этиш жараёнида кўп фикрлилик, рақобатли ва ошкора сайловни таъминлаб беришнинг уддасидан чиқа олмаган.\nМДҲ кузатувчиларининг баҳоси эса ЕХҲТ хулосасига тескари бўлди.\nМДҲ миссияси раҳбари Владимир Рушайло сайлов жиддий камчиликларсиз, очиқ ва ошкора ўтганини маълум қилди.\nЖойлардан олинган маълумотларга кўра, сайлов жараёнларида МСКга қонунчилик бузилгани тўғрисида жуда кўплаб ариза ва шикоятлар келиб тушган. Лекин, кузатувчиларнинг фикрича, уларнинг ҳаммаси ҳам ошкор қилинмаган.


ИСЛОМ ДИНИНИНГ СЕҲР ВА ФОЛГА МУНОСАБАТИ — Zamaxshariy.uz\nИСЛОМ ДИНИНИНГ СЕҲР ВА ФОЛГА МУНОСАБАТИ\n24 августа, 2021 admin Мақолалар\nИслом дини инсоният оламини эзгулик, самимийликка ҳамда инсонлар билан бўладиган муносабатларда меҳр-мухаббатли бўлишга чақиради. Муқаддас ислом динида сеҳргарлик ва фолбинлик билан турли усулларни ишлатиб, кишиларни руҳиятига, соғлигига салбий таъсир кўрсатиш қораланади. Шунинг учун фолбинлик ва сеҳргарлик динимизда таъқиқланган амаллардан ҳисобланади.\nИслом шариатининг манбаларидан Қуръони каримда ва ҳадиси шарифларда сеҳр ва фолбинлик, сеҳр, яъни кўзбўямачилик, “Иссиқ –совуқ” қилишлик катта гуноҳ эканлиги уқтирилади. Аллоҳ таоло бундай нобакорлик билан шуғулланган кимсаларга бу дунёда хорлик ва охиратда эса муқаррар аламли азоб билан огоҳлантирган.\nСеҳр учун олинадиган ҳақ ҳам шариатимиздабу ишни қилгани ҳаром бўлгани учун таъқиқланган. Али ибн Абу Толиб (р.а) айтадилар: “Фолбин–сеҳргардир, сеҳргар эса кофирдир. Чунки сеҳргар Аллоҳ таолони инкор этган ва унга куфрона иш қилган хисобланади”.\nМаълумки, Муҳаммад Мустафо саллоллоҳу алайҳи васалламнинг «биздан эмас» дейишлари жуда ҳам оғир ҳукмдир. У зотнинг «биздан эмас» деганлари «Мусулмонлардан эмас», деганларидир. Демак, ҳадиси шарифда зикр этилган тоифадаги кишилар мусулмонлар сафидан чиқадилар. Шунинг учун ҳам фолбин ва сеҳргарликни касб қилиб олганларнинг гуноҳи жуда ҳам катта бўлади. Чунки фолбинлар кўпроқ келажакда рўй берадиган ишларни билишларини даъво қиладилар. Бу эса, шариат ҳукми бўйича куфр ҳисобланади. Чунки ғайбни фақат Аллоҳ таолонинг ўзигина билади. Ким уни билишни даъво қилса, кофир бўлади.\nИмом Насаий Абу Ҳурайра розияллоҳу анҳудан ривоят қилган ҳадисда Пайғамбаримиз саллоллоҳу алайҳи васаллам:»Кимки тугун тугиб унга дам урса, сеҳр қилган бўлади. Ким сеҳр қилса, ширк келтирган бўлади«, деб айтганлар. Қуръонда сеҳргарларнинг иши куфр эканлиги айтилган. Фолбинлик, сеҳргарлик ва мунажжимлик бир-бирларига яқин нарсалар бўлгани учун ҳадиси шарифларда ҳам улар биргаликда зикр этилади. Деярли ҳар бир ҳадисда бундай инсонлар ва жамиятга нисбатан ўта зарарли бу маънавий жиноятлар каттадан катта гуноҳ, куфр ва ширк эканлиги қайта-қайта таъкидланади. Имом Баззор Имрон ибн Ҳусайн розияллоҳу анҳудан ривоят қилган ҳадисда пайғамбаримиз Муҳаммад саллоллоҳу алайҳи васаллам: «Ким қуш билан фол очса ёки қуш билан фол очтирса, ким сеҳр қилса ёки сеҳр қилдирса, биздан эмас. Ким фолбинга бориб, унинг айтганига ишонса, Муҳаммад саллоллоҳу алайҳи васалламга нозил қилинган нарсага куфр келтирган бўлади«, деганлар.\nХулоса ўрнида шуни такидлаш лозимки сеҳр ва фол инсонни иймонидан айириб, кишилар ўртасида гумон ва адоват пайдо бўлишига сабаб бўлади. Бундай иллатлар эса оилаларнинг парчаланиб кетишига ва жамиятда бузилишларга олиб келади.\nPrevious Post:ТАВБА ВА ИСТИҒФОРНИ КЎПАЙТИРАЙЛИК\nNext Post:ИНТЕРНЕТ АХЛОҚ ВА АҚЛЛАР УЧУН СИНОВДИР


Whole Foods дўконлари тармоғи тарозидан ургани учун 500 минг доллар жарима тўлайдиган бўлди\nАҚШдаги Whole Foods озиқ-овқат дўконлари тармоғи тарозидан уриб харидорларни алдагани учун Нью-Йоркка 500 минг доллар жарима тўлайдиган бўлди.\nҚайд этилишича, дастлаб шаҳар ҳокимияти 80 та қадоқланган маҳсулотдан барчасидаги нарх ва унинг оғирлигидаги фарқ аниқланган текширувдан кейин дўконлар тармоғидан 1,5 млн доллар товон пули талаб қилган.\nКомпания маҳсулотларнинг баъзи турларига, жумладан, мевалар ва тайёр бутербродларга нархлар хилоф равишда ошириб кўрсатилгани ҳолатини тан олди.\nБу орада шаҳарнинг истеъмолчилар ишлари бўйича инспектори Жули Мениннинг айтишича, Whole Foods дўконларини текширган ҳамкасблари текширув натижаларини “улар ўз фаолиятларида учратган нотўғри маркировкалашнинг энг ёмон ҳолати” сифатида баҳолашган.\nМисол учун, 8,5 долларлик қилиб тортиб сотилган мева пакети ўртача ўзининг асл нархидан 1,15 долларга қимматроқ сотилган.


Қозоғистон қўшни давлатларга трансформатор экспортини кенгайтириш ниятида - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистон қўшни давлатларга трансформатор экспортини кенгайтириш ниятида\nҚозоғистон қўшни давлатларга трансформатор экспортини кенгайтириш ниятида. Чимкент шаҳридаги трансформатор жиҳозлари ишлаб чиқарувчи завод Марказий Осиёда ўхшаши бўлмаган корхона ҳисобланади. Бу ерда 110 дан 500 киловаттгача кучланишга эга бўлган электротехник ускуналар ишлаб чиқарилади. Завод ишлаб чиқариш қуввати – йилига 120 трансформатор. Корхона ички эҳтиёжни қондириш билан бир вақтда ташқи бозорларга ҳам чиқиш ниятида. Мазкур заводда ишлаб чиқарилган маҳсулотнинг 50 фоизи чет элларга жўнатилиши кутиляпти. Харидорлар аввало МДҲ мамлакатларидан бўлиши режалаштирилган. Таъкидлаш жоизки, лойиҳа умумий қиймати 19 миллиард тенгени ташкил қилди.\nЕРКЕБУЛАН ИЛЬЯСОВ, ЛОЙИҲА РАҲБАРИ:\n- Маҳсулотимизни биз биринчи навбатда Қирғизистон, Ўзбекистон, Озарбайжон, Тожикистон ва Туркманистонга жўнатишни режалаштирганмиз. Масофа яқинлиги туфайли етказиб бериш кўп вақт олмайди. Маҳсулотимиз сифати эса энг юқори талабларга мувофиқ келади.\nҚозоғистон ва Монголия йўл харитаси тузади\nҚозоғистон нохомашё экспорти ҳажми 2022 йилда 1,5 марта ошади\nҚозоғистон қурилиш саноати корхоналари Евроосиё бозорларига чиқади\n“Ақлли шаҳарлар, ақлли йўналишлар” Декларацияси имзоланди\nПойтахтда «Буюк Дашт мамлакати» форуми бўлиб ўтди\nАшхободда МДҲ давлатлари раҳбарлари кенгаши навбатдаги йиғилиши бўлиб ўтмоқда


«Исломнинг ўзида ҳеч айб йўқ, нима бўлса бизнинг мусулмончилигимизда» « Ўзбекистон Халқ Ҳаракати\n«Исломнинг ўзида ҳеч айб йўқ, нима бўлса бизнинг мусулмончилигимизда»\n14 September 2016 - 7:00\nТАРИХИ МУҲАММАДИЙ — 84\nАнсор-Муҳожир саҳобалардан бу байъатга кирмаган киши қолмади. Фақат Жадда ибн Қайс деган одам туялар орасига яшириниб, бу улуғ неъматдан қуруқ қолди. Бу киши эрса, Бани Салама қабиласининг раиси эди. Булардан Расулуллоҳга элчи бўлиб кишилар келганида:\n«Сизларнинг сайидларингиз кимдур?» деб сўраган эдилар, алар: «Ё Расулаллоҳ, Жадда ибн Қайсдур, лекин у бахил бўлса ҳам, уни раис сайламиш эдик», дедилар.\nАнда Расулуллоҳ соллаллоҳу алайҳи васаллам айтдилар: «Бахилликдан ёмонроқ айб бўлмас, бахил одам сайидликка ярамас, балки сизларнинг раисларинг Амр ибн Жамуҳдур».\nШу сўз билан бурунги раис қолиб, бу киши раис бўлди. Охири эса Расулуллоҳ назарларидан тушиб, шундай улуғ неъматдан ҳам қуруқ қолди. Бу муборак байъатга саҳобалардан бир минг тўрт юзга яқин киши қатнашди. Бу байъат бўлган чоғда Ҳазрати Усмонни элчиликка юборган вақтлари эди. Шунинг учун Расулуллоҳ соллаллоҳу алайҳи васаллам унинг тарафидан ўзлари байъат ўтказдилар. Шундоқки, Расулуллоҳ ўнг қўлларини сўл қўллари устига қўйиб туриб айтдилар:\n— Банданг Усмон сенинг хизматингда, меним ҳожатим учун элчиликка кетди, унинг томонидан ўзим байъат қилдим. Шу қилган байъатимни қабул қилгайсан. Бу қутлуғ байъатга дастлаб қўл кўтарган киши Ҳазрати Уккошанинг оғаси Абу Синон эди. Баъзи олимлар: Бунинг ўғли Синон ибн Абу Сифон эрур, дейдилар. Қандоқ бўлса ҳам, бу улуғ шарафга биринчи қадам қўйган киши муҳожирлардан эди. Байъат бермакка қўл сунар чоғда бу киши айтди:\n— Ё Расулаллоҳ, сенинг кўнглингдаги ишни тўлуқ қилмоққа байъат қилурман.\n— Кўнглимдаги иш нимадур? — деб Расулуллоҳ сўрадилар.\n— Олдингда жонфидолик билан душманга ғалаба қилғунча қилич чопайин ёки шу йўлда шаҳодат топарман, — деди.\nБуни англашган саҳобаларнинг бариси шу сўзни айтишиб, Расулуллоҳга байъат топширдилар. Тариқат пирларининг муридларидан қўл тутиб, байъат олишлари эса, шундан қолди. Шариат байъати кофирлар билан урушганда қочмасликка, ўлимдан қўрқмасликка берилган байъатдур.\nТариқат байъати эрса, шайтонга бўйсунмасликка, нафс-ҳаво йўлига кирмасликка пир қўлини тутиб туриб қилинган ваъдадур. Ҳақиқатда эса бу икки байъат банданинг Аллоҳ таолога берган ваъдаси бўлур. Баъзи олимлар бидъат баҳонаси билан тариқат байъатига инкор қилдилар.\nБу эса, Расулуллоҳнинг таржимаи ҳолларидан, Ислом қурилишининг тарихларидан хабарсиз қолмиш кишиларнинг сўзларидур. Балки шариат, тариқат сирларига тушунмасликдур. Йўқ эса, Расулуллоҳнинг сифат ва сийратларини ҳадис китобларидан, Ислом динининг қандоқ қурилғонлигини тарих саҳифаларидан ўқиб тушунган олимлар, бу икки байъатнинг суннатлигига албатта ишонадурлар.\nЛекин бизнинг бу сўзимиз ҳақиқатни киши билан топиш эмас, балки кишини ҳақлик билан топиш керак деган асосга қурилмишдур. Ислом динининг ҳақлигида ва ҳар бир камчиликлардан унинг поклигига ҳеч шак-шубҳа йўқдир. Лекин бу ҳақиқатни истар эканлар, биринчи, Аллоҳнинг сўзи Ислом динининг асоси Қуръондан, иккинчи, Аллоҳнинг ҳақ пайғамбари Расулуллоҳнинг суннатларидангина топарлар. Чунки бир дин ёки бир маслакнинг ҳақиқатини шу динни тутган ёки шу маслакка кирган кишиларга қарабгина билиб олиш мумкин эмасдур. Бидъат ботқоғига бўйинларигача ботган, одат балчиғи билан юз-кўзлари булғанган мусулмонларни кўриб ҳақ йўлдан адашган кишилар кўпдур, деса бўлур.\nИслом дар зот хўрандорад айбий.\nҲар айбки, хаст дар мусулмони мост.\nМаъноси: «Исломнинг ўзида ҳеч айб йўқ, нима бўлса бизнинг мусулмончилигимизда».\nЯна ўз сўзимизга келайлик. Бу жойдаги байъатнинг «Ризвон байъати» демакнинг сабаби эса, Расулуллоҳ байъат берган шу кишилардин Аллоҳ рози бўлганлигини юқориги оят биланўзи билдирди. Шунинг учун Ризвон байъати деб атадилар. Муниси Худо рози бўлган байъатдемакдур. Яна ҳадисда келмишдур:\n«Ла ядҳулуннаро аҳадун бояъа тахташ-шажароти».\nЯъни: «Шу дарахт тагида байъат берган кишилардан ҳеч кимарса тамуққа тушмайдур», демакдур. Тағин бир ҳадисда айтдилар:\n«Ё айюҳаннасу, инналлоҳа қод ғафаро лиаҳли Бадрин вал Ҳудайбия».\nЯъни: «Эй одамлар, огоҳ бўлинглар, Аллоҳ таоло Бадр урушига қатнашган, Ҳудайбияда байъат берган кишилар гуноҳини афв қилди», демакдур.\nШунинг билан бу муборак байъат тамом бўлди. Шу орада Қурайш раислари Микраз ибн Ҳафс деган одамни бошлиқ қилиб қирқ-эллик кишилик бир бўлик аскар юборишди. Буларнинг мақсадлари эса, Ислом аскарининг куч-қуввати, сон-саноқларини аниқлаш, чамалаб билиш эди. Агар пайтини топа билсалар, тўсатдан ҳужум қилиб беш-ўн кишини ўлдириб ёки қўлга тушириб олмоқчи эдилар. Шу ғараз билан кечалаб келаётганларида Расулуллоҳнинг кузатувчи аскарларига йўлиқиб қолиб, алар томонидан барчалари асир олинди.\nЁлғизгина бошлиқлари қочиб қутулди. Бошқалари эса бутунлай қўлга тушдилар. Расулуллоҳнинг қоровул аскарлари бошлиғи ансор саҳобалардан Муҳаммад ибн Маслама эрди.\nБу асирлар Расулуллоҳ олдиларига келтирилгач, уларни қамоққа буюрдилар. Қурайш халқи бу хабарни эшитиб, кўп ғамгин бўлдилар. Бунинг қасосини қайтариш учун яна бир тўп аскар юбориб эрдилар. Булар кўп яқинлаша олмай, икки орада отишувлар бўлди.\nМусулмонлардан Ибн Заним деган кишига ўқ тегиб, шаҳодат топди. Мушриқлардан ўн икки кишини мусулмонлар асир олдилар. Мундан илгари байъат воқеаси аларга англаниб, кўнгилларига қўрқинч тушиб турган эди. Бунинг устига эллик-олтмиш одамлари асирга тушиб қолди. Улар учун шундоқ кўнгилсиз ишлар бўлиб қолгандан кейин ўзаро ихтилоф чиқиб қолишидан қўрқишиб, ярашмоқ орзусига киришдилар. Шу сабаб бўлиб Қурайш раислари ўз ичларида атоғлиқ Суҳайл ибн Амрни бошчи қилиб, бир жамоат кишини элчиликка юбордилар. Йироқдин уни кўриб: «Саҳила амрукум», яъни «Ишинглар осонлашди», деб Расулуллоҳ башорат бердилар. Бундай вақтда келган элчилар бошлиғи яхши исмлик эрса, андин яхшиликка фол очиш Расулуллоҳнинг одатлари эди.\nСуҳайл лафзидан «саҳила» чиқди. Мунинг маъноси «осонлашди» демакдур. Шундай қилиб, элчилар Расулуллоҳ билан кўришиб бўлгандан сўнгра уларнинг бошлиғи Суҳайл Пайғамбаримизга қараб:\n— Эй Муҳаммад! Ҳозирча ўртамизда бўлиб ўтган озми-кўпми урушлар, Усмон бошлиқ сенинг кишиларинг шаҳарда қамалиб туришлари, мана бу ишларни бўлса, бизнинг эслик бошлиқ кишиларимиз қилмадилар. Балки муни қилгувчилар ёш-яланг тентак кишиларимиздир. Буларнинг мундоқ ўринсиз қилган ишларини эшитиб ўзимиз ҳам хижолатдамиз. Бу айб бебош кишиларнинг қилган ишларидур. Булардан бир неча кишиларни сенинг аскарларинг асир олишибдур, аввал шу асирларни бўшатиб юборишингни сўраймиз,— деди.\n— Агар бизнинг тарафдор кишиларимиз саломат келсалар, бу асирларни бўшатурман, йўқ эрса, улар келгунча булар ҳам тутқунликда тургайлар.\nРасулуллоҳдан бу сўзни англагач, Суҳайл Қурайш раисларига киши юборди. Улар ҳам саҳобаларни дарров қайтардилар.